
KIO FURORIS EN 2009? 

La ekzerclibreto Poŝamiko de B.Allee kaj K.Kovats 
estis la plej furore vendita libro en la Libroservo de 
UEA en 2009. Gia vendonombro (392) estis preskaŭ 
duoblo de la klasika lernolibro Ĉu vi parolas 
tendare? de Renato Corsetti kaj Mauro La Torre (213 
ekz.), kiu post longa pauzo regajnis altan lokon dank’ 
al mecenata aĉeto por afrikanoj. La tria estis Vojaĝo en 
Esperanto-lando de Boris Kolker (179 ekz.), la plej 
populara Esperanta libro en la lastaj jaroj, kaj la kvara - 
Esperanto de nivelo al nivelo (167 ekz.), ekzercilo por 
ekzamenoj laŭ la Komuna Eŭropa Referenckadro, 
redaktita de Marta Kovacs. 

Aparta statistiko pri unuekzempleraj vendoj donas 
pli nuancitan bildon pri la efektiva populareco de la 
titoloj en 2009. La nombrojn de entutaj vendoj ĉefe 

determinas la kvantaj mendoj de aliaj libroservoj, kiuj evidente pluvendis nur parton de 
siaj aĉetoj al unuopuloj jam pasintjare. En la alia statistiko venkis Esperanto de nivelo 
al nivelo (51), kio eĉ pli elstarigas la sukcesan starton de la novtipaj ekzamenoj de 
UEA. 

La Libroservo vendis sume por 113 298,47 eŭroj, t.e. je 11 809,15 eŭroj (9,4%) 
malpli ol en 2008 (125 107,62). La malkreskon ĉefe klarigas fenomeno konata el 
membrostatistikoj, la “kongresa efiko”: en 2008 dum la Roterdama UK la vendoj 
sumiĝis je 40 504 eŭroj, sed en Bjalistoko same multe da kongresanoj butikumis por 29 
OOOeŭroj (-11 504). 

Entute la Libroservo vendis 15 049 unuopajn librojn aŭ aliajn varojn (13 707 en 
2008). La nombro de venditaj titoloj estis praktike sama: 2560 anstataŭ 2554 en 2008. 
Car UEA stokas ĉ. 5500 titolojn, iom pli ol duono el ili 
do allogis neniun aĉetanton dum la tuta jaro. Ankaŭ la 
nombro de klientoj apenaŭ ŝanĝiĝis: 653 anstataŭ 662. 

La Libroservo plenumis 1620 mendojn; averaĝa kliento 
mendis do 2,5-foje. 

Vendoj entute (nombro, titolo, aŭtoro, prezo en eŭroj); 

392 Poŝamiko (B.Allee & K.Kovats) 5,10 
213 Ĉu vi parolas tendare? (R.Corsetti, M. La Torre)* 

4,80 

179 Vojaĝo en Esperanto-lando (B.Kolker)* 18,00 
167 Esperanto de nivelo al nivelo (M.Kovacs) 10,50 
121 Pocket Esperanto Dictionary (A.McLinen)* 15,00 
112 Monumentepri Esperanto (H.Rollinger)* 7,50 
106 Utilci Estas Aliĝo (U.Lins)* 15,00 
100 Vivo deZamenhof( E.Privat)* 9,00 
91 Internaciaj Ekzamenoj de ILEI/UEA * 4,50 
88 Konciza klarigo pri la landnomoj en E-o 





(A.Lowenstein) 0,90 

78 Internacia Kongresa Universitato 2009 (Red. 
J.A.Vergara)* 15,00 

65 Faktoj kaj fantazioj (M.Boulton)* 13,80 
63 Saluton! (A.Childs-Mee)* 10,80 
62 Naturaj vortordoj en Esperanto (W.Jansen)* 
4,50 

61 Elektitaj paroladoj kaj prelegoj (I.Lapenna)* 
9,90 

61 Konciza etimologia vortaro (A.Cherpillod)* 21,60 
61 Ŝlosilo angla (A Key to Esperanto) 0,60 
58 Homarano (A.Korĵenkov) 27,00 
58 La Zamenhof-strato (R.Dobrzynski) 18,00 
53 Malkovru Esperanton (E@I) 1,50 
53 Komputeko (Y.Nevelsteen) 6,00 

Vendoj unuekzempleraj: 

51 Esperanto de nivelo al nivelo (M.Kovacs) 10,50 
39 Utila Estas Aliĝo (U.Lins)* 15,00 
30 Morto de artisto (A.Lowenstein) 18,90 
30 Vojaĝo en Esperanto-lando (B.Kolker)* 18,00 
28 Beletra Almanako 4: 9,90 
27 La Asocio (Z. van Dijk) 22,80 
25 Homarano (A.Korĵenkov) 27,00 
25 Plena ilustrita vortaro de Esperanto 90,00 
23 La origino de specioj (K.Darvin) 22,80 
23 Pasporta Servo, listo de gastiganto)* 15,00 
22 Beletra Almanako 6: 9,90 
22 Concise Encyclopedia of the Original 
Literature ofE-o (G.Sutton) 48,00 
21 Konciza klarigo pri la landnomoj en E-o 
(A.Lowenstein) 0,90 

21 Plena manlibro de Esperanta gramatiko 
(B.Wennergren) 27,90 
20 Esperanto estas... (dvd) 4,50 
20 Naturaj vortordoj en Esperanto (W.Jansen) 

4,50 

19 Esperanto Mini-Course 1,50 
18 Beletra Almanako 5: 9,90 
17 Konciza etimologia vortaro (A.Cherpillod) 

21,60 

16 La ŝtona urbo (A.Lowenstein) 22,80 
16 Internaciaj Ekzamenoj de ILEI/UEA* 4,50 
(* eldonaĵoj de UEA/TEJO) 

Gazetaraj Komunikoj de UEA 










En la antaŭa numero de nia revuo (REGo, N° 1 (56), februaro 2010, pp. 7-9) 
Aleksandr Sevĉenko aperigis artikolon, kiu enhavis ankaŭ iom da rememoroj pri 
infanaj jaroj de lia fdo - denaska esperantisto. La temo “denaskismo ” vokis in- 
tereson ĉe la legantoj, tial la redakcio de REGo decidis prepari apartan materia- 
lon pri la spertoj kaj impresoj, rilataj la denaskulojn. Ni petas tiujn el la esper- 
antistoj, kiuj havis infanojn - denaskajn esperantistojn, sendi al la adresoj de 
REGo siajn rememorojn pri la edukado de tiaj infanoj, rilataj al tio problemoj, iuj 
interesaj okazoj el tiu periodo. Krome, estas preparita speciala demandaro por la 
denaskidoj mem. Ni sendos ĝin al denaskaj gesamideanoj, por poste publikigi 
iliajn respondojn. Ni petas la denaskulojn, kiuj konsentas respondi la demandaron, 
kontakd la redakcion por ricevi ĝin. Cio ĉi estos publikigata en sekvaj numeroj de 
REGo. Ci de ni represas kun la afabla permeso de Anatolo Gonĉarov lian ardko- 
lon, unue aperintan antaŭ pd ol dek jaroj en la revuo “Literatura Foiro ”. 

LA LANGO NE TURNIĜAS DIRI TION RUSE 

Jam dekok jarojn mi ne loĝas kune kun mia filo, kiun mi celis denaska esper- 
antisto. La tre malofta fenomeno de esperanto-denaskismo devigis min preni la 
plumon por komuniki la sperton, miajn sukcesojn kaj malsukcesojn. 

Alparoli la fdeton en esperanto mi komencis ekde lia alveno el la naskejo. 
Dank’ al la severa memdisciplino (nenion diri ruse; kaj poste - ne kompreni lian 
rusan) mi havis brilan starton. Kiam li fariĝis unujara ni ekkonversaciis esperant- 
lingve. Samkiel ĉe la instmado al plenkreskuloj, mi parolante ofte kreis ridindajn 
situaciojn: novaj vortoj ŝercoride enkapiĝas multe pli firmaj. Sed du miaj samurbaj 
amikoj-esperantistoj jam de la komenco ne sukcesis: krom esperante, ili parolis 
kun la infanoj fojfoje ruse. Rezulte, la infanoj ĉion bone komprenas en esperanto, 
sed responde ĉiam glitas al la msa lingvo. En la kapo de la denaskulo la bildo de la 
patr(in)o devas esti firmege ligita nur al esperanto. 

Mi tre bedaŭras ne havi tempon noti ĉiujn interesajn lingvaĵojn de la fdo. 
Nepardoneble! Multo forgesiĝis, sed mi rememoras la jenon. Foje mi diris al la 
fdo: Jen estas kemia uzino. - Jes, - konsidereme rediris la fdo, - kevia uzino. - Ne, 
filĉjo, kemia... - Mi komprenas, kevia... Necesis aparta klarigo. Kaj iam kvarjara li 
kun miro sciigis foje: Paĉjo, ĉi de el trueto io elskarabis. La frazon mi ofte men- 
cias dum miaj prelegoj pri esperanto. La nocio elskarabis en la rusa revorteblas 
same per unu vorto kaj signifas t.n. infanan lingvon - do neserioza, neuzata en la 
literaturo. 

Siatempe mia instmisto de esperanto diris, ke edasi la artikolon la ne estas tiom 
grava peko. Dum la unuaj miaj jaroj kiel esperantisto ankaŭ la vorton sia mi uzis 
ne ĝuste. Post du-tri jaroj da alparolo al la fdo, mi komprenis la gravecon de la kaj 
la ĝustan uzon de sia. Sufiĉe pene kaj longe mi korektis min, sed la fdon necesis 
korektadi dum kelkaj jaroj. Jen kiel gravas alparoli la denaskulon senerare! 

Daŭre sentiĝis la problemo pri hejmaj terminoj. La fdo ŝatis manlabori kaj por 
pluraj maninstmmentoj mankis terminoj. Se ni kunturistis - mankis nomoj por plu- 
raj floroj. Oni devis ellabori propran hejman terminaron. 

Ege mankis infanaj libroj. Mi devis adapte traduki ruslingvajn legaĵojn. Sed 

kiam mi komencis instrui lin legi en esperanto, mi ne sukcesis. Nu, eble ankaŭ mi 
ne tiom insiste instruis la esperanto-legadon, ĉar ofte mankis tempo, sed estis, laŭ 
mi, du kaŭzoj. La unua - li jam scipovis legi ruse kaj ĉiam (kiel ajna infano) glitis 
al pli malpeza (lego)laboro. La dua - sentiĝis la manko de infanaj libroj en espe- 
ranto. Mi opinias, ke oni devas legoinstnŭ al denaskuloj esperante antaŭ ol nacil- 
ingve. Nu, kaj necesas multigi la libro-oferton al la denaskuloj. Tial ankoraŭ nun 
aktuale staras la neceso verki, traduki, eldoni por niaj denaskaj esperantistoj. 

Liginte la filon al la lingvo, mi ne ligis lin al Esperantio. Ciam mankis mono, 
ofte eĉ por miaj proesperantaj veturoj mi prunteprenis. Nur la lastan jaron, kiun ni 
loĝis kune, mi veturigis la fdon al esperanto-tendaro. Tiam li estis jam 15-jara. 
Kiom grandis liaj okuloj spertante esperantistan etoson, ke fine li diris: “Paĉjo, kial 
vi neniam prenis min al esperanto-tendaroj?”. 

Baldaŭ mi devis forlasi la familion kaj liaj ekkonatiĝoj kun esperantistoj ne es- 
tis daŭrigitaj. Nun la fdo ne sentas sin esperantisto, esperanton li parolas nur kun 
mi, ne ofte. Do, mi komprenis, ke ne sufiĉas nur la instmado. Endis ekde ffua aĝo 
enkonduki lin en nian esperantan mondon (eblas eĉ diri, en nian etnon). 

Jam tiutempe mi sentis bezonon je reto de la denaskulaj gepatroj, kiu helpu min 
per interŝango de sperto en la esperanto-edukado. Ankoraŭ aktuala estas la grava 
tasko eltrovi kaj helpi izolitajn esperanto-gepatrojn, ĉar nur en Rusio mi konas plu- 
rajn tiajn, pri kies ekzisto neniu scias. 

Post kiam la fdo, jam studento, ekloĝis en mia urbo, eknecesis, ke ni (fojfoje) 
parolu la rusan lingvon. Sed baldaŭ ni konstatis, ke post la mslingva komenca pa- 
rolo, ni ĉiam transiras al esperanto. Plurfoje ni ambaŭ celis kapti la momenton de 
tiu ekŝango, sed neniam sukcesis. Je nia amuza miro! Nur post duonjaro da niaj 
sporadaj, tamen preskaŭ ĉiusemajnaj renkontiĝoj, ni interparolis (kiam necesis) 
konstante la rusan lingvon. Tamen, kiam necesas nomi min paĉjo ruse, mia fdo 
ĉiam diras tion nur esperante. La lango ne turniĝas diri tion ruse... 

Anatolo Gonĉarov (Krasnojarsk) 
“Literatura Foiro”, 166, (apr. 1997), p. 93-94 

ALTAJA ESPERANTO-RENKONTIĜO (AERo-2010) 

Dum TEMoj-2009 en Tihvin oni proponis organizi sekvan Esperanto- 
renkontiĝon en Altajo. Altajaj esperantistoj certe ŝatas Esperanto-gastojn. Do, karaj 
geamikoj, konatoj kaj nekonatoj, ni invitas vin al AERo por la jaro 2010. Kompre- 
neble, ni ŝatus akcepti ankaŭ eksterlandajn gastojn post la Azia Esperanto- 
Kongreso, okazonta en Ulan-Bator. Lige kun tio, ni proponas okazigi AERon ĝuste 
post tiu aranĝo. Ni planas kelkajn fakojn, organizotajn helpe de REU. 

Ni esperas je rapidaj reehoj kun proponoj por la programo. Bonvolu plenigi kaj 
sendi la aliĝilojn rete aŭ paperpoŝte laŭ adresoj: Isakov Sergej Jurjeviĉ (rete: 
<cdobryll8@mail.ru>; poŝte: 656019, r. EapHayn, yn. TymnHa, 167-118); Jaskov 
Gennadij Jakovleviĉ (rete: <rw9ye@mail.ru>; poŝte: 656037, r. BapirayjT, yn. 
Ccricpo-3ana,ruraa, 29-76); Fazilbekova Aljija Asgatovna (rete: <asga- 
tovna@mail.m>; poŝte: 656008, r. EapHayir, yir. dcBOOcpoKnarr, 7). 

Nun - pri la proponataj kondiĉoj. 

Loko: Ripozejo “Birju- 
zovaja Katunj”, situanta en Al- 
taja Montaro surborde de la 
rivero Katunj en pitoreska 
loko. Ni garantias freŝan aeron 
de vera pinarbaro, puran mal- 
varman akvon en la rivero, 
konvenan nutradon kaj 
loĝkondiĉojn... Nur la etoso 
dependas de ĉiuj partoprenon- 
toj. 

Tempo: Ekde la 26-a de 
junio ĝis la 4-a de julio 2010. 

Aliĝkotizo: infanoj ĝis 10 
jaroj - senpage; studentoj, 
emeritoj - 150 rub; plenaĝuloj 
- 250 mb. Mondonacoj por la 
Organiza Fonduso estas bon- 
venaj. 

Dispotteblaj loĝkottdiĉoj: Duetaĝa 60-loka hotelo kun trilokaj ĉambroj, laŭ 
kosto - proksimume 400 mb. por loko. Necesejoj kaj duŝejoj situas en ĉiu etaĝo. 
Varma akvo disponeblas dum tuta diurno. La manĝejo situas apud la hotelo, kie tri- 
foja manĝado provizore kostas 360 mblojn. Pro rapida kresko de provizprezoj la 
definitiva prezo por la manĝoj estos anoncata en alia informilo. 

Car la kvanto de lokoj en ĉambroj estas limigita, ĉe distribuo de tiuj avantaĝon 
havos la unuaj sinanoncintoj. 

Demandojn kaj programproponojn bonvolu sendi al supre menciitaj adresoj. 

Telefonoj por urĝaj demandoj: +7-913-2158950 (Sergej Isakov, ankaŭ eblas 
kontakti lin per SKYPE: cdobryl), +7-913-0973210 (Gennadij Jaskov). 

La aliĝo ekvalidas post ricevo de la pago por loĝado. La pagon bonvolu sendi 
poŝtmandate al: G>a3biJi6ei<oea Ajibjntii Aczamoetta, 656008, r. bapirayn, yji. 
JleBodepemiaji, 7. 

La Duan Informilon vi ricevos post la aliĝkonfirmo. Bonvenon al AERo! 

La Organiza komitato 

GelERT-2010 

Krasnodara E-organizaĵo nome de E.A.Bokarev invitas ĉiujn rusiajn (kaj ne 
nur) esperantistojn partopreni en GelERT-2010 (Gelenĝika Esperantista Renkon- 
tiĝo Turista) - komuna ripozo kaj aranĝoj ĉe la bordo de la bela Nigra maro en 
ĉarma ĉemara vilaĝo Betta (Eerra), en kurorta distrikto Gelenĝik. Tiu vilaĝo trovi- 
ĝas 5 km for de la vilaĝo Krinica (KpiiHima), kie okazis GelERT-2009, kaj ĉirkaŭ 
45 km for de la urbo Gelenĝik, ĉe pitoreska mara golfeto, ĉirkaŭita de montoj kaj 
arbaroj. Tie estas bela, pura mara akvo, bonegaj plaĝoj, bona busa trafiko. 

La LOGADO eblos en meblitaj lignodometoj (po du, kvar litoj en ĉambroj) de 


IJK 2011 - EN UKRAINIO! 

TEJO ĝojas anonci, ke la 67-a lnternacia Ju- 
nulara Kongreso okazos en Ukrainio. Tio estis 
decidita dum la lasta reta estrarkunveno. Temo 
proponita por la kongreso estas “Stabila evoluo - 
nova koncepto por la homaro”. La aranĝo okazos 
julie 2011 proksime de Kievo, ĉefurbo de 
Ukrainio. La organizan teamon kreos UkrEA 
(Ukrainia Esperanto-Asocio) kaj ULEJ (Ukraina 
Ligo de Esperantista Junularo). Tio estos la unua 
IJK en Ukrainio. La kongresejo troviĝas prok- 
sime de la Kieva akva rezervejo. Cetere, la 66-a 
Internacia Junulara Kongreso okazos ĉi-jare en 
Kubo. Pliajn informojn pri ĝi serĉu ĉe 
<http://www.ijk-67.retejo.info/ĉefpaĝo>. 

(TEJO-aktuale) 

privata ripozejo. Prezoj estas sufiĉe moderaj - 300 mb. por unu tagnokto. 

MANGI eblos en proksimaj kafejoj (400 - 500 rub. tage). 

TEMPO: de 10.07.2010 ĝis 18.07.2010 - la ĉefa periodo, sed eblos laŭdezire 
ankoraŭ daŭrigi ripozon tie. 

La PROGRAMO multe dependos de la alvenontoj, memproponoj estas akcep- 
tataj. Eblas organizi ekskurson al dolmenoj, akvofaloj aŭ Gelenĝik-centro, se estos 
dezirantoj. Nepre estos paroligaj kursoj por komencantoj, gitarludo, kantadoj. Vi 
povos kaj bonege ripozi ĉe la maro en unu el la plej belaj sud-rusiaj kuraclokoj, kaj 
perfektigi viajn E-konojn, esti semajnon (aŭ pli) en verda rondo samideana. 

La TRAFIKO: per trajno ĝis Novorossijsk aŭ Krasnodar. Poste - per la busoj: 
Krasnodar-Betta, Krasnodar-Gelenĝik ĝis Pŝada (flma.ia), poste per la buso Pŝada 
- Betta (ĉ. 10 km). De Gelenĝik la busoj ekveturas de la malnova aŭtostacio ĝis 
Betta (45 km). Ciujn alvenintojn ni renkontos kaj akompanos ĝis la ripozejo, se vi 
anticipe informos pri via alveno laŭ la telefonnumeroj: +7-918-1704520 aŭ +7- 
918-1829227. En Gelenĝik ankaŭ ekfunkciis flughaveno, eble el viaj loĝurboj 
ankaŭ estos aviadila trafiko tien. 

La adreso de la bazejo: TeneHZpKJiKCKHH paĤOH, n. Eerra, yn Pemiaa, 7. 

Por garantii la lokojn en la ĉambroj necesas ĝis 20.05.2010 sendi pagon por unu 
tagnokto (300 rub.). Monon por sekvaj tagoj eblos pagi surloke julie. Tamen tiu an- 
taŭpago ne estas repagebla, se iuj ne venos por la renkontiĝo. Kaj tiu pago ne estas 
aliĝkotizo, ĉar por GelERT-2010 tiu ne ekzistas. 

Avertintaj partoprenantoj de la aranĝo, kiuj venos sen antaŭpago, ne restos sen 
loĝlokoj, sed ili lokiĝos en iu najbara privata ripozejo. 

La antaŭpagon - 300 mblojn por ĉiu partoprenanto - bonvolu sendi al: 350000 
Krasnodar-centro, abonkesto 5, Ivasenko Anatolij Ivanoviĉ. 

Aliĝo al GelERT-2010 eblas rete ĉe la ttt-ejo de REU: 
<http://reu.rn/index. php?parto=eventoj> kaj per retpoŝto al <krasno- 
daro@gmail.com>. 

Detalojn, proponojn - laŭ la supre indikitaj telefonnumeroj. 

Anatolij Ivasenko, la ĉeforganizanto 


DANĜERA MISIO 

En la laborejo. 

Kmko: Banĉjo, mi havas apartan mision por vi. 

Baniko: Cu ĝi estas aventureca? 

Kmko: Nu, jes. Por statistiki la vendadon de nia varo ni sendas dungitojn al 
ĉiuj kvartaloj de Berval-Urbo. Mi jam faris la riĉulan kvartalon, do mi sendas 
vin al la malriĉula. Jen la formularoj, kaj jen prenu mian skribilon. 

La sekretariino, intervenas: Sed Kruko, tiu estas la plej misfama parto de la 
urbo. Tio estas fakte tre danĝera misio! Baniko eble ne revenos. 

Kmko: Ah, vi pravas. Baniko, redonu al mi la skribilon. 

(E-anekdotoj) 

FREMDAJ LINGVOJ EN LA VIVO DE NIKOLAJ KUZNECOV 

Antaŭ sesdek ses jaroj, fine de la Granda Patrolanda milito en Ukrainio pereis 
homo, kies reala nomo dum lia vivo estis al nemultaj konata, ĉar lia biografio in- 
tence kaj malintence estis multe falsigita per ekzotikaj legendoj kaj diversaj mitoj. 
Li senkompromise kaj konscie foroferis sian vivon por la Granda Venko kaj metis 
siajn plurajn talentojn por la justa liberiga afero. A1 li postmorte estis atribuita la 
plej alta honora titolo de la lando - Heroo de Soveta Unio. En la popola memoro 
Nikolaj Ivanoviĉ Kuznecov dum postmilitaj jardekoj restas fama kiel unu el la plej 
elstaraj militaj skoltoj, sentima punpafisto, partizana agento, granda patrioto. Mul- 
taj aŭtoroj verkis librojn pri lia sekreta agado, konigante interesajn faktojn kaj deta- 
lojn el la biografio de ĉi tiu neordinara homo, trairinta dum sia nelonga aventure 
riĉa tridektrijara vivo grandegan vojon de ordinara provinca knabeto ĝis heroa ab- 
negacia patrujdefendanto. Apartan atenton meritas kaj estas rekomendataj por in- 
teresega legado la esploroj de la historiisto 
Teodor Kirilloviĉ Gladkov, kiu studis la vivo- 
vojon de Kuznecov ĝis plej etaj detaloj. 

Teodor Gladkov emfazas ofte en siaj libroj kaj 
intervjuoj lingvajn kapablojn de Nikolaj 
Kuznecov, sen kiuj ne eblus lia sukcesa sek- 
reta kariero. Provojn esplori esperantistan 
vivperiodon de la heroo entreprenis en la 70- 
80-aj jaroj de la pasinta jarcento ankaŭ Alek- 
sandr Kalaŝnikov (Tjumenj) kaj Viktor 
Kloĉkov (Jekaterinburg). 

Nikolaj Ivanoviĉ Kuznecov (27.07.1911 - 
09.03.1944) naskiĝis en la rusa familio de or- 
dinaraj kamparanoj el la provinca urala vilaĝo 
Zirjanka, vizitis lernejon en la urbeto Talica, 
studis en la transurala siberia urbo Tjumenj, 
laboris en Kudimkar kaj Sverdlovsk (nun 
Jekaterinburg). Li estis aktiva komsomolano 
kaj konscia komunisto. Jam ekde junio 1932 Nikolaj agis kiel speciala sekreta 
agento de OGPU NKVD 1 . Laŭ la opinio de Teodor Gladkov li akceptis la propo- 
non fariĝi etata agento dank’ al sia sincera kaj verva patriotismo kaj nelastvice pro 
junaĝa romantikemo kaj ambicio. 

Nikolaj, kiun denaske oni nomis Nikanor, Nikoŝa, Nikeŝa, Nika, estis tre ka- 
pabla infano. Li frue eklegis kaj ĉiam estis pasia kaj serioza leganto posedinta pro- 
pran sistemon de la librolegado: li akurate listigis ĉiujn tralegitajn librojn, analizis 
agojn de protagonistoj. Tre frue Nikeŝa elmontris lingvajn kapablojn. Por lemado 
de fremdaj lingvoj li havis ankaŭ proprajn regulojn, kiuj mirinde plene kongmas 
kun postuloj de la moderna komunika lingvodidaktiko: neniam enpense fari tradu- 


1 OGPU NKVD - Unuigita ŝtata politika administracio - sekreta esplorservo de Popolko- 
misarejo pri internaj aferoj. 

kojn el la denaska lingvo, ne timi ĉiajn erarojn, paroli laŭeble rapide, ne kroĉi sin 
strikte al gramatikaj reguloj. Tiu ĉi praktike elprovita metodika principaro tre 
helpis lin dum la lernado de la germana lingvo. 

Nikolaj estis talenta lingvemulo, kaj liajn kapablojn sukcese evoluigis Nina Ni- 
kolajevna Avtokratova, instnŭstino de la germana kaj franca lingvoj en la sepklasa 
lernejo de Talica. Si estis edukita en Svislando kaj povis peri al sia lernanto tre 
kvalitajn lingvokonojn. Multaj samklasanoj de Kuznecov konsideris strangaĵo liajn 
okupojn pri la germana lingvo, sed malgraŭ ilia malkomprenemo li obstine perfek- 
tiĝis en la ĉiutaga popola lingvo praktikante babiladon kun la metiinstruisto Franz 
Jawurek, estinta militkaptito, kaj kun la apoteka farmaciisto aŭstro Krause. Depost 
1934 Nikolaj Kuznecov laboris en la fama uzino “Uralmaŝ” kaj tre aktive kontak- 

tis, cetere kun difinitaj celoj, germanajn 
specialistojn kaj inĝenierojn, kiuj tiam, 
lastajn jarojn antaŭ la militeksplodo 
multnombre oficis en uralaj uzinoj. 
Ciam elegante vestita, kapabla konduti 
mondume, sprita, ĉarma kaj tre so- 
ciema, Nikolaj similis al etna msdevena 
germano kaj akiris multajn amikojn en 
la germana kolonio de Sverdlovsk. En 
ĉi tiuj jaroj li tre serioze lernis ne nur 
normigitan literaturan varianton de la 
germana lingvo, sed ankaŭ ĝiajn dialek- 
tojn, kaj rezulte de sia daŭra lingva per- 
fektiĝo li kapablis dum la milito babili 
en ses diversaj germanaj dialektoj. Pa- 
rolante kun germana oficiro li povis 
identigi lian devenregionon en Ger- 
manio kaj tuj transiri al lia loka 
dialekto. Dum la aŭdienco kun Erich 
Koch, imperia komisaro kaj ĉefgu- 
berniestro de la tuta Ukrainio, li parolis 
en ties dialekto, kaj la germano sen ia 
ajn dubo opniis lin sia samlandano. 

Krom la lingvo li aparte intertesiĝis pri la vivmaniero de la germanoj, iliaj tra- 
dicioj kaj kulturo, legis gazetojn kaj librojn, spektis filmojn alproprigante al si 
ecojn de alinaciano interalie ne sen grandaj aktoraj talentoj, ĉar lia transformiĝo al 
germana ĉefleŭtenanto Paul Wilhelm Siebert dum la partizana agado en la urbo 
Rovno estis perfekta kaj neniam provokis suspektojn flanke de la okupantoj. Not- 
indas eksterordinare miriga fakto, ke Kuznecov malgraŭ sia plena “germaniĝo” 
neniam vizitis Germanion kaj neniam estis profesia militisto. 

Kiam en 1925 Kuznecov estis lernanto de la sepa klaso, Sergej Aleksandroviĉ 
Suetin organizis en Talica por lernejanoj kaj studentoj de forsta teknikumo ronde- 
ton de Esperanto. Nikolaj, forte entuziasmigita de la loga ideo komunikiĝi kun la 

tuta mondo pere de la komuna lingvo - “latino de la proletaro”, - fervore eklernis 
Esperanton kaj tre baldaŭ montris mirindajn sukcesojn. En 1926 li ekstudis en 
Tjumenj en la agronomia fakultato de la agrikultura teknikumo kaj tuj ligiĝis kun 
tieaj esperantistoj, kies societo troviĝis ĉe Irkutskaja strato 17. La klubon, laŭ iuj 
opinioj ĝi estis rondeto, estris jura konsultisto de Tjumena ŝipkompanio Georgij 
Nikolajeviĉ Besednih, kaj kunvenojn vizitadis ĉirkaŭ 40 plenkreskuloj, plejparte ili 
estis gekolegoj de la klubgvidanto. La klubsidejo troviĝis en malnova ligna 
dometo, kies korta enirpordego estis dekorita per la oficiala sovetia esperantista 
emblemo- ruĝa cirklo, en la mezo de kiu videblis verda stelo kun la orlitera siglo 
SEU 1 . Nikolaj tre rapide amikiĝis kun tjumenaj esperantistoj, legis librojn el la 
kluba biblioteko, kie li trovis jam konatajn al si el la kurso de Suetin klasikajn ler- 
nolibrojn de T.Cart kaj E.Peltier, kaj 
laŭ la rememoroj de Georgij Besednih 
babilis en Esperanto senĝene kaj rapide 
kiel en la patrolingvo. Li tre progresis 
en la lernado de Esperanto, fariĝis 
lingva helpanto de la kursestro, kaj 
dum unu el la klubkunvenoj la junulo 
mirigis la ĉeestantojn voĉleginte al ili 
propran tradukon de sia plej ŝatata po- 
emo de Lermontov “Borodino”. En 
Tjumenj Kuznecov fariĝis membro de 
SEU ricevinte membrokarton kun la 
numero 47001. 

Novaj tjumenaj esperantistoj de la 
sepdekaj jaroj interesiĝis pri la historio 
de Esperanto en sia urbo en la ko- 
menco de la pasinta jarcento, kaj 
tiucele Aleksandr Kalaŝnikov dufoje en 
1973-1974 vizitis la urbojn Talica kaj 
Sverdlovsk, kie li renkontiĝis kaj inter- 
parolis kun G.N.Besednih kaj Viktor 
Kuznecov, la frato de Nikolaj, vizitis la 
muzeon de Nikolaj Kuznecov ĉe la uz- 
ino “Uralmaŝ” por sciiĝi pri detaloj de antaŭkvindekjara vivo kaj aktivado de 
tjumenaj esperantistoj kaj por precizigi faktojn el la esperantista vivo de la estonta 
Heroo de Soveta Unio. Georgij Besednih, rigore instriuta de la vivo, ne tre volonte, 
kun ioma porcio de suspektemo, kontaktis tjumenajn studentojn, kvankam sincere 
ĝojis pri la nova esperantista generacio en la siberia urbo. Pri la nun bone konata 
fakto, ke proletaj esperantistoj de Tjumenj partoprenis en la festa manifestacio la 7- 
an de novembro 1926 kun la slogano skribita en Esperanto “Vivu la 9-a jaro de 
Granda Oktobra revolicio!”, membroj de la klubo “Revo” informiĝis el la interpa- 



1 SEU - Sovetlanda (poste - Sovetrespublikara) Esperantista Unio ( 1921 - 1938) 

roloj kun R.N.Sokolovskij, instruisto de la latina lingvo en medicina instituto, kaj 
el lia artikolo “Ankoraŭfoje pri Esperanto” publikigita en la tagĵurnalo “Tjumen- 
skaja pravda” la 20-an de oktobro 1967. Sendube, inter la manifestantaj esper- 
antistoj en la strato de Respubliko - la ĉefa urba strato - paŝis ankaŭ Nikolaj 
Kuznecov, aktive engaĝita en ĉiuj poltikaj aferoj. Laŭ R.N.Sokolovskij, kiu verŝa- 
jne estis konata kun iamaj tjumenaj esperantistoj de la tridekaj jaroj, la juna Nikolaj 
mem iniciatis pretigon de la slogano en Esperanto kaj mem fiere portis ĝin en la 
vico de samideanoj. 

Iuj precizaj faktoj, ke Nikolaj Ivanoviĉ uzis Esperanton poste, antaŭ 1937 aŭ 
dum la milito, ne estas konataj, sed, bone lerninte Esperanton en sia juneco, li ne 
povis tute forgesi la lingvon, kiun li certe ŝatis. Malgraŭ kelkaj hororaj persekutaj 
ondoj kontraŭ esperantistoj en Soveta Unio, la kono de Esperanto neniel damaĝis 
la karieron de Kuznecov. Oni rakontas ke 
iutage hispanoj, militintaj en la partizana 
taĉmento “Venkantoj” de Dmitrij Medve- 
dev en Ukrainio, plendis al li pri Kuzne- 
cov, kiu estis kaŝcele nomata Graĉov, ke 
tiu bone komprenas iliajn nacilingvajn pa- 
rolojn. Cu ne Esperanto helpis lin kom- 
preni la hispanan lingvon? 

Nikolaj Kuznecov laboris ĝis la 
somero 1934 kiel arbartaksisto en la urala 
urbeto Kudimkar. En ĉi tiu periodo li 
memstare ellernis la malfacilan por li ko- 
mian lingvon (kiu apartenas al la finno- 
ugra lingvogrupo kaj estas por msoj sufiĉe 
malfacile perceptebla) ĝis tia grado, ke li 
eĉ povis verki en ĝi versaĵojn. En tiu 
tempo tute ne ekzistis lernolibroj de la 
komia-perma lingvo kaj ĝia skribo estis 
tiam nur kreata. Li mem verkis por si vor- 
tareton kaj gramatikon de la komia lingvo 
kaj multe parolis kun loĝantoj de la dis- 
trikto, ĉar li konsideris tre grava komunikiĝi kun aborigenoj en ilia gepatra lingvo. 
Eĉ denaska komi-permano Andrej Kilosov, konata en Sverdlovsk violonfaristo, 
opiniis sen duboj, ke Kuznecov estas lia sampopolano, ĉar tiel perfekte li regis ĉi 
tiun lingvon. Nikolaj ŝatis ne nur parkeri vortojn kaj kompreni parolon en fremda 
lingvo, sed ankaŭ eksperimenti alilingve kaj ĝui guston de nova por li lingvaĵo 
skribante en ĝi tekstojn aŭ rimante vortojn. 

Loĝante en la urala ĉefurbo Sverdlovsk Nikolaj konatiĝis kun aktorino de la 
urba teatro, kiu estis polino laŭ la nacieco, kaj dank’ al ĉi tiu romano li ellernis la 
polan lingvon. Dum sia restado en Ukrainio li bone ekparolis ukraine, kaj ambaŭ 
slavaj lingvoj kondiĉis sukcesojn en liaj kontaktoj kun tieaj loĝantoj kaj partizanaj 
kunbatalantoj. 




En la jaroj de la milito estis tre alte aprezataj la skoltaj atingoj de Kuznecov, 
gravegaj informoj, kiujn li akiradis dank’ al siaj personaj kontaktoj kun germanaj 
oficiroj kaj oficistoj de la okupacia administracio. Dum pli ol 16 monatoj ekde la 
19-a de oktobro 1942 ĝis la 9-a de marto 1944 li sukcese aktivis sub la falsa nomo 
inter malamikoj en ilia malfronto. Li precize lokalizis orientan rezidejon “Wer- 
wolf’ de Hitler apud Vinnica, sciigis Centron 1 pri speciala batalgrupo ligita kun 
Otto Skorzeny, kiu ektrejnis en la Karpata montaro por prepari atencon kontraŭ 
aliancaj ŝtatestroj kunvenontaj en Teherano aŭtune de 1943. Li malkovris planojn 
de hitleranoj pri preparata ofensivo de germanaj trupoj somere de 1943 ĉe Kurska 
fronta arko (operacio “Citadelo”). Li eksciis sekretegajn datumojn pri germanaj 
raketoj “V-l” kaj “V-2” - la famaj hitleraj armiloj de revenĝo. Li realigis propra- 
mane plurajn punekzekutojn de altrangaj germanaj oficiroj kaj generaloj de oku- 
paciaj trupoj en Ukrainio pafmortigante ilin sur stratoj de Rovno kaj Lvivo. 

Kio estis li, Nikolaj Kuznecov? Cu nur aŭdaca, sagaca, talenta kaj riskema 
agento? Cu li estis ordinara homo edukita de la sovetia propaganda sistemo kaj 
centprocente fidela al ĝi? Cu li estis honesta kaj patriota civitano preta sin oferi por 
la bono de la lando? Kiel finiĝis do lia vivovojo? A1 ĉi tiuj kaj multaj aliaj deman- 
doj ne ekzistas unusencaj respondoj. Estas klare, ke temas pri homo neordinara, kaj 
tion elokvente pmvas lia vivo. Partizanaj kamaradoj de Kuznecov rememoris liajn 
intencojn kaj revojn ekokupiĝi postmilite profesie pri lingvoj kaj lingvistiko. Be- 
daŭrinde, kmdaj militaj cirkonstancoj direktis liajn kapablojn, ankaŭ lingvan talen- 
ton, servi al taskoj situantaj tre malproksime for de sciencaj lingvistikaj interesoj. 

Ni esperantistoj omaĝas al Nikolaj Kuznecov ne nur pro liaj dummilitaj heroa- 
ĵoj sed ankaŭ pro lia sincera rilato al Esperanto, ĉar la internacia lingvo de Zamen- 
hof estis por li signifoplena objekto studinda samkiel ajna etna lingvo, kiun li ple- 
zure kaj serioze lernis. 

Vladimir Opletajev (Surgut) 

PROVERBOJ KAJ KLUBA LABORO 

Bedaŭrinde tre malmultaj ekdeziris ekzerci sin je tradukado kaj fakte je ele- 
menta versumado sur la paĝoj de REGo. Sed la publikaĵon mi ne opinias vana. Mi 
proponas al e-kluboj fari la proverbotradukon konstanta aŭ ofta programero. Mi 
spertis, ke en Sankt-Peterburga e-klubo iam tiu ero estis unu el la sukcesaj kaj vigle 
partoprenata. Por semajna pripenso necesas doni nur 1-2-3 sed ne pli da proverboj. 
Ce la kunveno ĉiu defendas sian traduk-varianton argumentante, kompreneble e- 
lingve. Fine ĉiu voĉdonas por sukcesa liaopinie varianto. 

De 10 ĝis 20 minutoj da kluba tempo estos interese pasigitaj. Mi, cetere, ĉiam 
skribis detalan programon de la kunveno kaj kiom da minutoj (proksimume, certe) 
ĉiu programero okupu. Estis e-movadaj novaĵoj, novaĵoj el persona vivo de la 
klubanoj (ofte ene de duopoj interŝanĝataj), recitado aŭ laŭtlegado de versaĵoj, iuj 
vort-(aŭ aliajjludoj, diskuteto pri iu problemo, rerakonto de interesaj informoj de 


1 Centro - Centra stabo de sovetia ekstera esplorservo en Moskvo. 

eksterlandaj amikoj ktp. ktp., kaj fine nepre minimume 1-2 e-kantoj. Neniu, eĉ ne 
mi mem, rimarkis kiel pasis la duhoro. 

lutempe mi hazarde trovis en Interreto jenan opinion: 

KciKoe-mo epeMH Anatolo okiiji e IJumepe - u h doeojibuo nacmo c hum oĉufaji- 
cn ĉeeste, persone. A eufe oh 3aMenamejibHO eeji Kjiyĉ. Foje mi sopiras pri lia klubo 
- ĉio estis tiom facila... Nur venu dimanĉe, kaj vin atendas preta interesa pro- 
gramo, plene Esperant-lingva, vere paroiiga ktp... (Hamstro) 

Atentu oni, ke tiu klubo, mi-gvidata, funkciis en 2002, kiam multaj e-aktivuloj 
“metis krucon” sur la kluban vivon, same kiel nun: 

VM: Mi faras mian laboron k vidas utilon de ĝi. Sed vi (samkiel ekz. 
A.Gonĉarov) plu perdas fortojn, obstine agante laŭ maniero de antaŭ 100 jaroj - 
ĉar vi ne komprenas, ke la mondo nun estas tute aiia, oi en ta epoko de “pioni- 
roj”... 

VM: Vi (k Gonĉarov) neniel povas kompreni, ke ekde 1985 ta mondo esence 
ŝanĝiĝis. Nun klubo delonge ne plu estas ĉefaformo de E-movado. Fakte, tiuformo 
estas formortanta. 

Tiujn citaĵojn mi prenis el la retlisto <reu-agado>, ili apartenas al Valentin Mel- 
nikov, kiun mi vidas en la kunvenoj (!) de moskva e-klubo ĉiun mian viziton al 
Moskvo. 

La entombigantoj de la e-klubo ne komprenas, ke kunvenoj tutegale okazas ĉie 
tra la mondo ĉu de hobiuloj, ĉu de verkistoj... ĉu en superlernejoj por lerni ion ktp, 
ktp. Ankaŭ la e-kluba kunveno estas la sama, sed la enhavon, ho jes, oni bezonas 
alian, ol antaŭ 100 jaroj... Do, fakte VM pravas nur pri la enhavo de la klubaj kun- 
venoj, sed ne pri formo (bombono kaj la bombonpapero). 

Mia ĉefmotivo estas, ke la klubanoj (dum la kunvenoj, aranĝoj, kunveturoj ktp) 
vivu en Esperanto la samon, kion mslingve (kaj ripozo, kaj laboro, kaj studoj kaj 
amuzoj, festoj ktp... nur ne negativaĵoj!). Tiam formiĝos la dua homo ene de ĉiu 
klubano. Tiuj duaj e-homoj formos ĉiu por si kaj por la kolektivo la duan vivon, 
kies e-lingvaj sistemoj ne havas negativaĵojn (malbonaj faroj, trompoj, sakroj, per- 
fidoj, krimoj ktp), kiel la gepatra lingvo. La konduto de la homo estas enplektita en 
la lingvan sistemon (fakte memorsistemon) formante alian homon. Se la klubgvi- 
danto ne uzas alkoholon, do formiĝas la respektiva senalkohola e-kolektivo 
(kvankam en la mslingva medio oni povas uzi alkoholaĵojn). Tio estis ekz. en miaj 
e-kluboj, la odesa, la barnaula, la moskva kaj la mallongtempa sankt-peterburga. 
Tio (en la 60-aj) transiris en SEJM-ajn SEJT-ojn, kie eta gmpo de alkoholuzantoj 
devis kaŝe nokte trinki siajn alportitajn botelojn (en la kantoj de M.Bronŝtejn ĉi- 
fronomitaj “libroj”), sed tage ĉie regis teumo. Tio, ke lingvo kaj la kulturo en la 
lingvo ne estas disigeblaj, estas konata fenomeno, atestata de la jena citaĵo: 

Post iom da tempo en Okcitanio mi rimarkis, ke okcitanlingvanoj ŝajne kondu- 
tas pli maiĝentiie, ol franclingavnoj. Iti multe uzas fivortojn kaj sakraĵojn kaj laŭt- 
voĉe. Male, kiam oni uzas ta francan, oni estas ekstreme ĝentiiaj. Viro salutinta 
per ĝentila “bonan tagon sinjoro ”, same salutis okcitane per esprimo kiei: “Mil 
Dioj! He! Vi! Cu ĉio bone? Fek’ al Di’! Putinista putinido!” Cio dependas de ia 


10 



uzata lingvo. 1 

Sed ne necesas la programon de kluba kunveno fari ekstreme interesa. Tiam al 
la sekva (temas pri la ĉiusemajnaj) kunveno povas veni nemultaj. Mi longege 
“rompis la kapoif’ pri la kialo kaj trovis la respondon nur antaŭnelonge konatiĝinte 
kun la hindia teorio (kaj praktiko) de ĉakroj - energetikaj centroj ĉe ĉiu homo. Ra- 
kontote kadre de iu e-aranĝo, ĉar revue tio malfacilas pro la limigita spaco kaj nee- 
blo tuj respondi demandojn. 

Finante la kluban temon mi akcentu, ke nur tiam la e-klubo bone vivas, kiam 
troviĝas homo, kiu dediĉos sin je klubgvidado serioze kaj eltroveme. Ke tio ne 
oftas, atestas same neoftaj bonfunkciantaj kluboj... 

Prelude al la proverba parto de la artikolo mi respondu la rimarkon (man- 
leteran) de Klara Ilutoviĉ, ke necesas orientiĝi al la Esperanta proverbaro. ke pli 
bone ol Zamenhof ne eblas traduki. Mi ne samopinias. La matureco de e-lingvaĵo 
dum tiu jarcento da uza praktikado videble altiĝis. Krome Zamenhof ne ĉiujn prov- 
erbojn rimis. Sekve oni povas nur kompari la elektitan klube traduk-varianton al tiu 
de Zamenhof, se ĝi ekzistas. 

Kaj nun mi prezentu la venintajn traduk-variantojn kun miaj komentoj, kiel 
ekzemplo de dumklubaj komentoj. 

La tradukojn alsendis Klara llutoviĉ (plu K.I.), Stanislav Kotljarov (S.K.), Ni- 
kolao Neĉjaev (N.N.) kaj Anatolo Gonĉarov (A.G.). Ne ĉiu tradukis ĉiujn 5 prov- 
erbojn. 

1 - Ee3 mpyda ne (tbimaiuuuth (u) pi,ini<y ui npyda: 

N.N. Eĉ kapt ’ de fiŝeto subtila, ne estas laboro facila. 

A.G. Estas bona la traduko, nur la vorto subtila iom agacas. Laŭ PIV ĝi signi- 
fas: konsistanta el tre maldikaj kaj delikataj eretoj. 

S.K. Sen peno ne venos beno; aŭ Sen laboro ne venos oro; aŭ Sen pena ago oni 
ne eltiros eĉ fiŝeton el la lago. 

A.G. - En la du unuaj mankas rusesko, la rusa spirito, mankas ŝlosilaj vortoj. 
Almenaŭ tiel: Sen labor ne venos fiŝa or’ - jam estus iom pli bone. La tria varianto 
estas jam tute fidela al la originalo, nur iom interrime longa. 

K.I. Sen laboro ne kapteblas leporo; aŭ Sen streĉa ago ne kapteblas la fiŝ’ en la 
lago. 

A.G. La unua varianto estas sennacia aŭ internacia, kaj la dua estas tute nor- 
mala niakaze, ĝi peras la rusan menson. 

Mia varianto: Se ĉe lago vi ne penos, fiŝkaptile fiŝ’ ne venos; aŭ Se barlage vi 
ne penos, fiŝkaptile fiŝ ’ ne venos. 

2 - Miuu ueojit<y e cmoze ceua: 

N.N. En stako de fojno ne serĉu kudrilon, ĉar donos serĉado nenian utilon 

A.E. Pro la hasto (ĉar sendita lastminute antaŭ la dato) N.N. ne sukcesis rekon- 
troli la gramatikecon de sia varianto. Necesus la aŭ I’ serĉado. Krome de fojno es- 
tas gramatike ĝusta sed fajnstile persone mi dirus da fojno. 


1 Ferriol Macip i Bonet, Kontakto, 2006, 3, p. 9. 

S.K. Ne serĉu kudrilon en fojna stako, ne kaŝu alenon en mola sako\ 

A.G. Estas brila ideo doni du (sinsekvajn ĉi tie) proverbojn samtempe! Rezul- 
tiĝis kaj ŝparvorta kaj rimita duproverbo. Mi sentas ke eblas ankaŭ plibonigi la 
duproverbon, kaj emas, sed eble tion faros kaj alsendos iu el la legantoj. 

K.I. Kudril’ en fojnamaso -peniga embaraso. 

A.G. Nur la rusoj povus eble kompreni pri kio temas. Por alilingvanoj la prov- 
erbo povas diri alian eblan sencon: atentu, en la fojnamaso estas kudrilo, ĝi emba- 
rasos onin ĉe (ekz.) kuŝado, aŭ fojnotransporto, aŭ io ajn alia. Necesus nur iom al- 
pensi por, uzante la rimparon, diri ekz.: Kudril’ en fojnamaso: ĝin serĉi - emba- 
raso. 

Mia varianto: Estas (Egalas al) kudrilo-ĉaso en fojn-amaso. (Vidu en ĉi n-ro de 
REGo (en Naciaj diraĵoj e-veste) kiel vortumas la japanoj la saman sentencon.) 

3 - Ulujia e mcmkc ueymauMb: 

N.N. Saken kaŝo de aleno estas tute vana peno. 

A.G. Fakte estas klare; krome, anstataŭ iom diskutinda (pli ĝuste ne al ĉiuj e- 
gramatikistoj plaĉa) saken eblus meti sake. 

K.I. En sak’ alenopinto perfidas la kaŝinton. 

A.G. Alenon sake kaŝi ne efike - ĝi montros sin trapike (iom peza, vortoza); aŭ 
Alenon sake kaŝi vanos, trapiko tion akompanos. 

4 - Hmo uanucauo nepoM, ne ebipy6umb monopoM: 

N.N. Skribo vivos kaj eternos, ĝin hakilo ne ekstermos. 

A.G. Estas sufiĉe eleganta traduko. 

S.K. Per la plumo skribita nepovas estiper toporo forhakita (likvidita). 

A.G. La traduk-varianto venis lasminute antaŭ ol forsendi la materialon. Sekve 
oni vidas la rezultojn de la hasto: pezeta stilo, netaŭga rimo (suf. /7-/7), ne estas 
klare al kio rilatas la vortoj skribita, forhakita (rusismo). 

K.I. Vorto skribita - hakil ’ senprofita. 

A.G. Estas malfacile diveni kion la msoj volas diri. 

A.G. Skribaĵ’ estas febla, sed ne forhakebla; aŭ Skribaĵo feblas, sed hakile ne 
forigeblas. 

5 - 3acmaeb <)ypat<a 6ozy MOJiumbcn - ou u jio6 pacuiuoem: 

N.N. Surfrunto de stulta asketo dum preĝo aperos vundeto. 

A.G. Car veninta lastminute, la tradukaĵo montras haston, nematurecon. 
Mankas la ŝlosile grava ideo de devigo. Krome la vorto vundeto ne adekvate trans- 
donas la sencon de la vorto paciuudem. Ankaŭ la nocioj stultulo kaj stulta asketo 
ne estas la samo. 

K.I. Stultula preĝo ĝis lafrunta breĉo; aŭ Stultulo preĝas - lafrunton breĉas. 
A.G. Ioma nekoincido de la rimsilaboj -eĝo kaj -eĉo. Krome mankas la nocio 
de devigateco, ĉar, se temas pri la stultulo, sen devigo li ne nepre preĝus. 

S.K. Voku stultulon preĝi al Dio kaj li obeante lafrunton disbatos. 

A.G. Nek rimoj nek devigateco por la stultulo. 

A.G. Devige preĝis ul’ malsaĝa, frakasis kapon al bandaĝo\ aŭ Devigu stulttu- 
lon preĝo-pompi, li nepros lafrunton rompi. (Iom longe, ie en la aero certe ekzis- 

tas pli mallonga varianto). 

Mi ne pretendas esti perfekta komentanto de la tradukoj. Se iu el la legantoj 
opinias alian pritakson, tiu povas alsendi ĝin por ke ĝi apera en la sekva publikaĵo. 
Malgraŭ tio, ke nesufiĉo da partoprenantoj flustras al mi “fermi la butikon”, mi es- 
peras, ke tiu artikolo kuraĝigos aliajn al la partopreno. Ankaŭ e-klubojn. 

Nun mi atendas al mia adreso viajn opiniojn pri la plej trafaj tradukoj. Eblas 
ankaŭ traduki kaj alsendi la unuajn kvin proverbojn surbaze de la prezentitaj supre 
tradukoj, iasence plibonigi ion. Bluas la revo iam eldoni e-lingve libron de rusa 
proverba saĝo! 

Jenas la sekvaj proverboj por la traduko. La limdaton por alsendi la redakcio 
permesis plilongigi ĝis la 20-a de majo. 

1. MyvK h '/Kcua - o/uia caTaHa. 

2. Xopomaa “mbichh” npHxo^HT “onocnH”. 

3. He HMeŭ cto py6neH, a HMeĤ cto npy3CH. 

4. He poĤ 5iMy apyroMy - caM b Hee nona 7 ieim>. 

5. Mnjitie opansTcn - tojibko TemaTCJi. 

Evidentiĝis, ke post la junio mi devos reveni en vilaĝon kie ne estas retaliro. Mi 
petas iun e-spertan leganton transpreni somere la “butikon”. 

Anatolo Gonĉarov (Krasnojarsk) 

ANKORAŬ PRI LA HISTORIO DE E-MOVADO 

Observante la historion de E-movado en Soveta Unio, ni vidas kiel artifikis 
politike kaj socie aktivuloj dum sovetia periodo. 

Iam Aleksandr Melnikov, Tanja Ku- 
repina kaj Boris Zozulja, aktivuloj de la 
Rostova E-klubo “Amikeco”, diskutis pri 
organizo de iu E-renkontiĝo. A.Melnikov 
kaj B.Zozulja diris: “Ne, tio estas dan- 
ĝera”. - “Ha, vi estas malkuraĝuloj”, - 
riproĉis nin Tanja. - “Malkuraĝaj homoj 
ne aktivas en E-movado”, - kontraŭdiris 
Aleksandro. 

En aŭgusto de 1982 dum renkontiĝo 
en Latvio laŭ iniciato de Dmitrij 
Cibulevskij komunistoj - partoprenantoj 
de la renkontiĝo kolektiĝis por pritrakti 
leteron al la Generala Sekretario de Cen- 
tra Komitato de KPSU (Komunista partio 
de Soveta Unio) L.I.Breĵnev. llin mal- 
trankviligis la malbona funkciado de 
ASE kaj la brems-agado tlanke de la re- 
spondeca sekretario de ASE 
A.V.Berjoza. Post longaj diskutoj, serĉoj 
kaj elektoj de ĝustaj ne tro ofendaj vortoj 


rliHEPnJiikiOti/ CLKrLTAFfc UiC iCIKC 

tob. vl. 

&l, KOMMJTHHCTU, JUiaCTHKKH CJISTa OCnepaHTKCTOB B J.8TBHH, 

BUHjrauteHu npocnTb dainett noMoaii. 

,.cnepaHTo-ABK*eHno b Hfijiefi crp«He ryri(eCTBOBaJlO eme npn SM3HH 
j./t.J.eHKHa, oimpaacb Ha fleficTBeHHjno rocyaapcTBeHHy» nono a* « noa- 
aep*Ky nporpeccnBHkK BceMHpHOH3BecTHnx C0BercKHX aBTopHTeroB - 
M 3ep*HHCKoro, .iojmoHTafi, -^paeHueBa, iopbKoro, >.yHauapcKoro ... 

B nocJienHHe aecHTmieTHH nepea cosaaHHeu nCJ nepnoaHuecKM 
H3A8BajiHCb yoefiHHKH, cjiosapH, *ypHajibi, Ha eaeroflmcc Bcecou3Hux 
cjieTax coBercKioc acnepaHTHCTOB noABO-uuiMCb HTorn coitnaJiHCTHuecKoro 
■‘opeBHOBaHHa Me*wy ocnepaHTCKHUM KOJuieKTHBauH ctpaHbi. 

I i Mapra 1993 roaa b CCCP np» CCŭ M coanana ..ccouHauHH co B eT— 
ckhx ocnepaHTHCTOB /kCo/. ĉe coaaaHHe bo MHorou 3 aTpymiHJio 
npo boah BinjncCH 0dnecTBeHH0-noJie3nyKi paOoTy, xoth corJiacHO uojioae- 
HHD AccouHamui AOJDKHa OhUia ycoBepiaeHCT»OBaTb ee. 

4eTBepmfi toa c nouoabD ACC' Ae3opraHH3yerca AefrrejibHOCTb 
acnepaHTHCTOB BHjrrpn CTpanu. C coaAaHHeu AC3 <5 ujio npeKpameHO H3 fl a- 
Hne c0BeTCKHx HOuepoB *ypHaaa Uiauo" /"mhp’/, "i!op Jia nauo / 3a 
MHp"/, HHlJOpMaUHOHHOfi nepHOAHKH Ha 3CnepaHT0. "ŬH^jOpMaUHOHHUfi 
CDJuereHb" ACŬ buxoaht o-i paaa s toa, HeperyjiHpHO, He BunoJiHneT 
Aaxe uajiofi uacTH cbohx ijyHKUHfi. 

ilce 3T0 npoH3BOAHT HeBuroAHOe Bnei»TJieHH6 oO ycj:oBHax nea- 
TejibHOCTH cob6TCkkx 3cnepaHTHCT0B cpeuH 3CnepaHTHCT0B 3apyt5e*HUX 
CTpaH. 

ŬHHOBHU B 3T0M H6K0T0pue USeHH iipe3HAHyMa A\.-' U 110 

cyTM CBoefi npoTHBHHK ocnepaHTO oTBercTBeHHufi ceKperapb A— 

A.i.bepe3a, KOTopufi na OTneTHŭ-BbiScpuof’ KOHjepeHUMK 4V uapra 
I9&. roAa, rAe npucjrTCTBOBaji h npeacTaBHieJib u/. iuICC, <5uji 3a(5aJi- 

JIOTMpOBaH ITPH TOJIOCOBaHHH, HO B TOT M ASHb,BOnpeKH BOJie KOHf-epeu- 
UMM, KoonTKpoBaH b i!pe3KAMyM h b npesHefi AOJIKHOCTH npOAOJl*aeT 
Ae3opraHH30BUBaTb pa<5oTy. 

Uu npocHM jym yjijn*ieHna padoTU cob6TCkhx anepaHTHCTOB■ 

1. JoaodHOBHTb couHaJiHCTH«iecK*e copeBHOBaHHe weswy ocnepaiiTO- 
KOJIJieKTHBaMM CTpaHH. 

ubinojHHH peaieHMH KOnJ.epeHHMH «Cj, npHCTynHTb k H3AaHH» 
e*eMecfWHoro odaocTBeHHO—iiOJiHTHueCKoro *ypnajia Ha *auxe ocnepaHro. 

estis verkita la teksto. Ni, dek komunistoj, kiuj verkis tiun leteron, bone komprenis, 
ke nia afero ne estas sendanĝera. Du ĉeestintaj kamaradoj (parto de subskribintoj 
ne partoprenis la renkontiĝon kaj subskribis la leteron ricevinte sian ekzempleron 
perpoŝte) ne subskribis. Samideano P.Aitai (el Estonio) diris, ke subskribi la 
akuzantan leteron li ne volas, ĉar la registaro de Estonio ne bremsas E-movadon en 
la respubliko. Samideano A.Natinj (ŝipestro, Kamĉatko) ne emis subskribi, ĉar ne 
tre bone scias pri la situacio pro longtempa foresto dum navigadoj tra maroj kaj 
oceanoj. Post ioma pripenso li konsentis subskribi la leteron. Pro tio lia familia 
nomo estas ne tajpita, sed mane enskribita. 

Post du monatoj mi ricevis de D.Cibulevskij (estrarano de ASE) la respondon al 
nia letero, kaj ankoraŭ post kelkaj 
monatoj s-ro Berjoza estis de- 
misiigita de la posteno (li for- 
veturis al iu hispanlingva lando 
ofici ĉe la ambasado). La postenon 
de la ASE-sekretario okupis s-ino 
Sanina. Tamen tio estas alia pe- 
riodo, alia historio. 

Kompreneble, ĉio en Sovetunio 
estis sub strikta kontrolo de KPSU 
kaj KŜS. Kiam en 1983 jaro mi 
decidis oficialigi la Rostovan E- 
klubon “Amikeco” kaj komencis 
atakadi (pli ĝuste - tedi) la provin- 
can komitaton de komsomolo, oni 
perdinte paciencon mallaŭte diris: 

“Boris Aleksejeviĉ, nu vi ja scias, 
ke en nia lando ĉion aprobas la 
partio”. - “Do, kion mi devas 
fari?” - “Turnu vin al la obkomo 
de la Partio (provinca komitato de 
KPSU) al kamarado M., ĉefo de la 
fako pri eksteraj rilatoj, jen estas 
lia telefonnumero”. Sekvan tagon 
mi telefonis al M. kaj estis akcep- 
tita, klarigis pri Esperanto kaj E-movado. Post unu monato mi ricevis permeson ne 
nur oficialigi la klubon, sed eĉ fondi la Rostovan urban fdion de ASE (komprene- 
ble laŭ permeso de ASE-estraro). Post duonjara prepara laboro fare de M.Aderkass, 
J.Belonenko, T.Kurepina, A.Melnikov, M.Ŝĉerbinin, B.Zozulja k.a. en 1984 aperis 
la Rostova urba filio de ASE. 

Boris Zozulja (Rostov-na-Donu) 

NACIAJ DIRAĴOJ E-VESTE 

parto 7 1 


IRANO 


Ĉu eblis pli densa ĝuo ol alglui siajn manojn, sendispone, al la mamoj de 1’ patrino 
kaj elfluigi lakton... 

S.N.Mozaffari, tr., Fonto, 101 (majo 1989), p. 26 


IRLANDO 


En irlanda haveno, kiam doganisto devigis iun turiston malfermi sian valizon, el- 
falis kadavro de cigno, alia leĝe protektata specio. Komentis irlanda ĵurnalo: “Tiuj 
turistoj estas bonvenaj kiel absceso sur la postaĵo”. 

GMA, or., Monato, 1993, 3, p. 13 


ISLANDO 


Jen frapego! Elvoĉis Bjarni 

Baldur Ragnarsson, tr., “Islandaj pravoĉoj”, Eldona Societo Esperanto, Malmo, 
1964, p. 67 

Iu komentis pri tio: Tiajn vortojn vi maldiru prefere ol elbuŝigu, kaj ŝajnas kvazaŭ 
pritiris viajn langojn la troloj. 

Baldnr Ragnarsson, tr., “Islandaj pravoĉoj”, Eldona Societo Esperanto, Malmo, 
1964, p. 63 


I S R A E L O 

Aŭdu, amiko! - mi diris al li. Ĉu vi volas ekscii ĉion, starante sur unu kruro? 
Sufiĉas ankoraŭ tempo por konatiĝi unu kun la alia. Ni, ja havas longan vojaĝon 
antaŭ ni. 

Ota Ginz, tr„ Norda Prismo, 1963, 4, p. 37 

... ŝercas kun li kaj diras ĉiam, ke li povas sin senti en lia loĝejo kiel hejme, sed 
kiel konate, la sentoj ne alvenas laŭ invito. Kaj en tiuj ĉi tagoj komencas evolui 
lia unua granda senespera amo. 

Ota Ginz, tr„ Reuven Kritz, “Freŝa mateno", eld. “Pura” Israelo. 1967, p. 68 
Rafi, leviĝu fine! Rafi!!! Tiu knabo dormas kiel sako. Rafi ĉu vi aŭdis? 

Ota Ginz, tr„ Renven Kritz, “Freŝa mateno", eld. “Pura” Israelo. 1967, p. 78 

Ofra estas konsternita. Sia rigardo pendas sur Rafi, sed ŝi ne trovas sur lia vizaĝo 
ian signon de moko. 

Ota Ginz, tr„ Reuven Kritz, “Freŝa mateno”, eld. “Pura”Israelo. 1967, p. 218 
Hoj, popolo similanta azenon, liberigu la vojon! Ĉu vi ne vidas, kiu ĉi tie veturas? 
Amerika kapitalisto, kompaniano de Morgan! Vento blovu en la larĝan panta- 
lonon de via prapatro, Iŝmael! 

Ota Ginz, tr„ Norda Prismo, 1970, 1, p. 37 


1 La antaŭaj partoj aperis en REGo JV 2 JV 2 2 (51) - 6 (55), 2009; 1 (56), 2010. 

Kaj due, vi ja memoras, kio estas skribita en Kanto de Kantoj. “Ĉar la amo estas 
forta kiel la morto, la ĵaluzo estas nefleksebla kiel Ŝeol.” 

Ota Ginz, tr., Norda Prismo, 1970, 1, p. 39 

ITALIO 

Tiun taskon nun alfrontos la Komisiono pri Landa agado de UEA, por ke la du 
flankoj, oficialuloj kaj esperantistoj, iam renkontiĝu kaj ekrulu la ŝtonon de Es- 
peranto en tiuj landoj. 

Renato Corsetti, or„ Esperanto, 1983, 11, p. 183 

Se vi scius, komisaro... De Angelis tranĉis al ŝi la vorton: - Jes, jes, mi imagas: 
grandaj bienoj... 

Corrado Tavanti, or„ “Varmas en Romo”, Koop. de “Literatura Foiro”, Svis- 
lando, 1986, p. 22 

Ĉu vi volas marŝi morti murde, peco de merdo, kaj lasu min trankvile vidi la fil- 
mon. 

Corrado Tavanti, or„ “Varmas en Romo”, Koop. de “Literatura Foiro”, Svis- 
lando, 1986, p. 56 

Unu paŝon antaŭen signifas la diversaj fondaĵoj... preskaŭ ĉiam, tamen, la premioj 
de ili asignitaj (pli bonvenaj ol piedbato al la postaĵo, sed kutime tre modestaj) 
sinonimas la nerektan financadon de unu asocio... 

Giorgio Silfer, or„ Literatura Foiro, 127 (okt. 1990), p. 48 
La longa vivo de Cesare Pascarella rajdis dum pli ol okdek jaroj... 

Carlo Minnaja, or„ Literatura Foiro, 140 (dec. 1992), p. 297 

Ĉe ni, en la lando de Galileja oni ne kutimas science alfronti la problemojn, objek- 

tive kontrolante hipotezojn: oni nur emocie ŝveligas la sentaĵojn. 

Mauro La Torre, or„ Esperanto, 1995, 5, p. 85 

... en tiuj lastaj jaroj, kiam mi vojaĝis kun mia, nun ne plu vivanta edzo, multaj per- 
sonoj kunveturantaj (tute ne konataj) aŭskultante nian parolon, eltiris orelojn kaj 
okulojn, kaj plurfoje demandis: “Pardonu, kian lingvon vi parolas?” 

Antonia Bohomi Sperat, or„ Eventoj, 1995, 1/dec, p. 7 

Sed la demando ne estas tre grava, kaj ne tuŝas la esencon de brila verko, legebla 
laŭ pli ol unu tavolo... 

Perla Martinelli, or„ Literatura Foiro, 164 (dec. 1996), p. 314 

Oni diras, ke “malpuran tolaĵon oni lavas enfamilie”, tamen estas eble instrue 
malkaŝi, ke, ĝis nun... 

Aldo de’ Giorgi, or„ Esperanto, 1997, 4, p. 70 

Ĉi tie mi ne alfrontas la antikvan diskuton, ĉu la Akademio devas... aŭ male... (Per- 
sone mi emas pendi laŭ la dua flanko). 

Aldo de’ Giorgi, or„ Esperanto, 1997, 4, p. 71 

Do, kiu en nia beletra areno specialistiĝis pri teatroverkado? Provoke mi aplombus 
respondi: Baghy, Modest, Lagrange, Silfer, M.Gill, Boulton... Pardonu la italisman 
idiotaĵon: Ni ne ridigu la kokinojn! Se mi vagas en mia memoro mi trafas tre 


16 



malmultaj... 

Aldo de’ Giorgi, or., Monato, 1998, 2, p. 29 

Ni bezonas renovigitajn impulsojn por skui nian socion el la marasmo kaj la rutino, 
kiuj oksidas la dinamikan pensmanieron de nia epoko. 

Antonio Marco Botrella, or., La Gazeto, 91 (dec. 2000), p. 28 

... nia jam mita Bulgara E-Teatro, sub gvido de nia neoksidebla Belka Beleva 

Aldo de’ Giorgi, or., Monato, 1998, 2, p. 19 

Nun komenciĝas nova fazo, kiu verŝajne estos karakterizata de studejoj ekzistan- 
taj jure kaj nure, kiel oni ŝercas en AIS, tio estas studejoj, kiuj ekzistas konkrete 
en la kadro de aliaj universitatoj. 

Renato Corsetti, or„ Esperanto, 2002, 1 

Ne estas rilato de kaŭzo kaj rezulto inter la progreso de la Pakto kaj regreso de la 
tradicia movado. Sed ĝi estas inter la sukceso de la Civito kaj la trista sorto de kel- 
kaj el tinj, kiuj orkestris kalumnian kampanjon kontraŭ ĝi. 

Giorgio Silfer, or„ Heroldo de Esperanto, 2002, 3, p. 1 

Mia kritiko al la RP kaj al la Esperanto-Radikala Asocio (ERA) estas, ke oni 
“amase fritas aeron” (itala esprimo, kiu signifas paroladi sensubstance) kaj... 
Sabira Stahlberg, tr„ tejo tutmonde, 3(57) 

JAPANjO 

Preface. Ĉe eklegi la unuan japanan e-Iibron mi baldaŭ komprenis, ke el ĉiuj mi- 
kontaktitaj pere de e-o etnoj ĉe la japanoj estas la plej malsama ol ĉe la rusoj 
pensmaniero. Pro tio mi notis ĉion kion mi dirus alia per la rus-esperanta 
gramatiko. Ekz. (pli sube vi trovos tiun citaĵon kun la referenco) la japanoj diras: 
“Montvilaĝo jam estis preta kontraŭ la alvenonta vintro”. Sed ni, la rusoj dirus: 
”... estis preta por (al) la alvenanta vintro”. Kaj neniam ni uzus “kontraŭ”. La 
tradukisto de la citaĵo estas tro renoma esp-isto por temi pri lingva eraro. Simple 
la japanoj tiel perceptas la mondon, por ili la vintro estas pli granda plago ol por 
la rusoj pli kutimaj al frostoj. Tial uziĝas preskaŭ batala vorto “kontraŭ”. Vi tro- 
vos ĉi tie plurajn aliajn similajn rus-japanajn malkoincidojn. Mi esperas ke la le- 
gantoj trovos per tiuj citaĵoj kondensiĝon de vere japana pensmaniero kaj riĉiĝos 
scii multon novan kaj utilan. 

Kiam li elkovis sian planon ĝis tio, li unuafoje sentis ke li venis sub la lumon. 

Miyamoto Masao, tr„ Belarto, 1961, aŭtuno, p. 43 

Kisuke suferis serĉante vivrimedon en la socio. Kaj se li nur ĝin trovis, li laboregis 
sen penevito kaj kontentiĝis jam per tio, ke li apenaŭ povis “ameli al si la bu- 
ŝon”. 

Teruo Mikami, tr„ Mori Oogai, “Rakontoj de Oogai”, Japana E-Instituto, Tokio, 
1962, p. 10 

Suburo rigardadis kompare la du vizaĝojn kaj tenis silenton dum kelka tempo. 
Teruo Mikami, tr„ Mori Oogai, “Rakontoj de Oogai”, Japana E-Instituto, Tokio, 
1962, p. 31 

Mi sentis solecon, kvazaŭ mi estus ensorbata en la ĉielon. 

Terno Mikami, tr., Mori Oogai, “Rakontoj de Oogai”, Japana E-Institnto, Tokio, 
1962, p. 15. 

Kiam Simio kun granda ĝojo surgrimpis arbon por ĝui panoramon de sur ĝi, tuj 
ekglitis kaj “eĉ Simio falis de sur la arbo”, kiel ja diras la proverbo. 

tr., “Japanaj malnovaj rakontoj”, eld. Amo-Akademio, Japanio, 1965, p. 8 

El “Japana Literaturo”, 1965, Tokio: 

En tiu tempo feŭdismaj elementoj ankoraŭ daŭris sian laboron, prenante al si te- 
mon el la eŭropigita socio, sed iliaj esprimo kaj sentimento kompreneble restis 
nenio alia ol tiu de “simio vestita eŭropmaniere”./». 2 

Li eltrinkis per unu tiro brandon... “Mi dezirus kote ebriiĝi kaj ĉion frakasi!” - li 
kriegis.../?. 46 

Ion elbuŝiginte per unu-du vortoj, apenaŭ la virino eliras al la koridoro, aŭdiĝas 
sonoj de vangofrapoj, sed tuj poste ekster la ĉambro ekregas silento malagrabla 
kaj tiel soleca kiel kloaka akvo. p. 50 

Mi rigardis malsupren el la fenestro: bela valo profundis trans la atingo de 1’ oku- 
loj. Mi fariĝis anserhaŭta kaj tremis kun dentoklakoj... mi diris, ke mi sentas mal- 
varmon ...p. 64 

“Tiu sinjoro diris, ke li volas kunvojaĝi vin”. “Ha bone, ja tre agrable! Respondis ŝi 
senĝene”. “Sur la sama vojo kun la sama ĝojo”. p. 68 

Morgaŭ ni ekiros, eĉ se pluvos iancoj. Postmorgaŭ estos la kvardeknaŭa tago post 
morto de la bebo... p. 74 

... sed kiam via patro komencis malŝpari en diboĉado, ĉio pereis kvazaŭ oni elme- 
tus ilin sur bambufoiiojn de festo kaj svingus. p. 96 

Kuroemon sulkigis siajn brovojn kaj poste diris: “La granda rado sin turnas tro 
malrapide”. p. 130 

... se tiel diri, serĉi kanajlon sen domicilo tra la tuta lando, similas serĉi unu 
grenon en granda riz-stoplejo. Neniu estis certa de kia pajlsako ili komencu 

tuŝi.../?. 135 

Sia hararo malzorge kunligita senzorge distaŭziĝis jam delonge fremde al kom- 
bilo. 

Miyamoto Masao, tr., Ihara Saikaku, “Kvin virinoj de amoro”, eld. "Pirato”, Oo- 
saka, 1966, p. 63 

Montvilaĝo jam estis preta kontraŭ la alvenonta vintro. 

Miyamoto Masao, tr., Ihara Saikaku, Kvin virinoj de amoro, eld. “Pirato ”, Oo- 
saka, 1966, p. 115 

Miyamoto Masao, “Naskitaj snr la rnino Okinava ”, 1976, Japanio (or.): 

... kaj preskaŭ ĉiu prenis du-tritagan “profundan dormon de ŝarko”, laŭ la japana 
esprimo. p. 29 

En la sama momento oni disbatis lin frakase, Hamada sentis grandan kontenton ĉe 
tiu bato; la agrablo kaj kontento transiris de la pugno al la kapo. p. 56 
Li tamen nenion diris al siaj samtendanoj, ĉar li vidis, ke iliaj oreloj ne havas 
spacon por aŭskulti tiajn malbonajn vortojn. p. 60 

Sed tamen la situacio klare postulas, ke oni devis iel fliki la aferon./?. 107 
Finfine la korvego eksplodis el la pacienco. Li svinge malfermis la flugilojn kaj 
kriis... 

Konisi Gaku, tr., Miyazawa Kenzi, “La Gemelaj Steloj”, Japana E-Instituto, Tokio, 
1984, p. 8 

Kaj mi ricevis la pagon, sed kion la dekstra mano ricevis, tion la maldekstra 
jam tuj devis transigi en alies manon. 

Konisi Gaku, tr., Miyazawa Kenzi, “La Gemelaj Steloj”, Japana E-Instituto, Tokio, 
1984, p. 9 

Por fari tion la nova juna reĝo estis tro okupita de la brovbrulige urĝa problemo 
transloki la regnon. 

Miyamoto Masao, tr., Loulan, Japana E-Instituto, Tokio, 1984, p. 24 

Se ni akiros Guizi-n en nian manon, en la regiono jam restos nur unu el cent, kiu 
ankoraŭ ne volus obei Lian Volon kvazaŭ kun la koro de lupo. 

Miyamoto Masao, tr., Loulan, Japana E-Instituto,Tokio, 1984, p. 71 

“Postmilita Japana Antologio”, Osaka, 1988 (tr.): 

“Cu vi volas preni de mi la palton?” mi kriis, fiksante la kapon ŝanceliĝantan. Mi 
intencis krii, sed lamis la lango pro ebrio. p. 22 (tr. Sakamoto Sydzi ) 

Lia korpo eligis ĉe ĉiu moviĝo ian humide akran odoron de ledo kaj sentigis la 
ekziston de muskoloj trempitaj en teda animo... p. 37 (tr. Morita Akira) 

Sed li neniel reagis, restis pasiva kiel kastrita ĉevalo. p. 47 (tr. Morita Akira) 

... knabino en la aĝo de petolemo... p. 49 (tr. Konisi Gaku) 

Ce tiu penso mi saltlevis min sur la lito kiel la risorto de muskaptilo, tiel ke mi 
preskaŭ forlasis la kapon sur la kapkuseno. p. 145 (tr. Konisi Gaku) 

La frapoj kreskis eĉ pli fortaj, kaj mi flaris ian tumultan atmosferon. “Kiu?” ĉi-foje 

mi volis voĉigi la vorton, sed la voĉo ŝajnis eliri el la oreloj anstataŭ el la buŝo. 

p. 146 (tr. Konisi Gaku) 

“Via unueco min defendos, kaj samtempe defendos ankaŭ vin mem. Anstataŭigu la 
stultan kaj sensencan plimulton per la vera plimulto!” Restis problemo, kiu 

pendigos la sonoriion sur la... [evidente temas pri “sur la katon” - rim. deAGJ, 
p. 170 (tr. Morita Akira) 

Siatempe en la urbo troviĝis viroj diboĉemaj kaj kontraŭleĝaj, elŝoviĝintaj el la 
feŭdismo. Ili sin vestis per pompaj sed nenormalaj kaj liberaj kostumoj. 

Maeda Ŝigeki, or„ Oomoto, 1992, p. 49 

Kiam mi piediris surstrate en Pusan, post la vizito al tombejo de Uno-Militistoj, 

kun la ĉiĉeronino ambaŭ kvazaŭ ŝultro, ŝi surprize alparolis al mi korea-lingve. 

Sakashita Masaaki, or., La Espero el Koreio, 1992, 4, p. 18 

“Vi plukas florojn”. Ce mia respondo ŝi ridis en mallaŭta voĉo, kaj diris... 

Ueyama Masao, tr., Riveroj, 1993, 1, p. 16 

Japanio kaj Koreio estas tiel proksimaj najbaroj kiel inter dentoj kaj lipoj... 

Nisio Tutomu, or., Riveroj, 1993, 1, p. 25 

Cu lingvo Esperanto mem povus havi ian nature elfontantan karakteron aŭ kulturon 
nur propra al ĝi mem, malsama al aliaj naciaj lingvoj? Jes. Sed kiel? Nur per stako 
de niaj kiopodoj en tiu kampo. [Ruso dirus "amaso da niaj klopodoj”; jena 
ekskurso en la vortarojn. PIV: stako 1. Alta amaso de grenpajlo, kunrastita fojno, 
garboj, dehakitaj ŝtipoj, ktp. 2. Amaso da samformaj objektoj, metitaj unu sur aliaj 
(stako da libroj, da teleroj). E-rusaj vortaroj: stako - Konna, amaso - Kyna. - rim. 
deAGj 

Nisio Tutomu, or., Riveroj, 1993, 1, p. 28 

Kaj okazis tiel kaj tiel, ĝis la infano fariĝis la filino de la doktoro. 

HansJasik, tr., Riveroj, 1994, 4, p. 22 

En la biblioteko mi parolis pli balbute ol flue, ĉar al mi mankas parola praktikado. 

Mine Yositaka, or., Riveroj, 1994, 6, p. 40 

Tiam vi donis amikajn konsilojn al mi pri maniero, kiel memhardi la kapablon... 

Mine Yositaka, or., Riveroj, 1994, 6. p. 40 

... de 60 jaroj ĝi daŭre nestis en la cerbo de mi, 81 jara profundaĝulo... 

Mitusi Kiyosi, or., Riveroj, 1995,10, p. 9 

Krak’, krak’, kun krakoj de la getaoj li kuris ascende sur la ŝtuparo. Mi lante post- 
sekvis lin kun strange kristala humoro. Ekstere, la rivera vento refreŝige blovis 
miajn vangojn. 

Ueyama Masao, tr., Riveroj, 1997, 15, p. 38 

Cu Naozi sentis ian respondon pri mia eksedziniĝo? Li diris, mi mortigos min, kaj 
pioradis tiel laŭte, kvazaŭ lia vizaĝo putrus. 

Ueyama Masao, tr., Riveroj, 1997, 15, p. 40 

Estas devige, ke la knaboj provu saltrajdi sur la aleoflnan akutan deklivon pli ol 2- 
metrojn altan. 

Oota Yukito, or., Riveroj, 1997, 16, p. 35. 

Vi estis en la plej alta kaj valora pozicio, kiun neniu povas gajni eĉ kiel de- 
zirante. 

Bam Buo (Hukui), tr., Riveroj, 1998, 22, p. 10 

Mi ankoraŭ pacienciĝis, dum mia patro vivis. Se sinjoro ne estas sinjoro, vasalo 
ne estas vasalo. Sekve imperiestro Wuwang en Zhon-dinastio pereigis tiranon... 
Bam Buo (Hukui), tr., Riveroj, 1998, 22, p. 12 

Sinzei, malbenita de la eksmikado kontraŭstaris al Huziware... deziri altajn pos- 
tenojn kaj rangon... [La rusoj e-dirus "dezirante altajn ” - rim. de AGJ 

Bam Buo (Hukui), tr., Riveroj, 1998, 22, p. 14 

En la sekvanta mateno, mi trovis lin dormantan sur la planko. Mi tenis malfortan 
kapdoloron kaj la ankoraŭ daŭrantan koleron. Gis nun neniu viro prtitraktis min 
tiel. 

HansJasik, or., Riveroj, 1998, 22, p. 31 

Per atenta rigardo mi klare legis... sed la interno restis obskura. Kion fari, mi de- 
nove ŝtoniĝis en starado, sed poste algluis min al la enireja pordo... 

Ueyama Masao, or., Riveroj, 1998, 22, p. 39 

Poste mi aŭdis, ke la afero ĉagrenis ankaŭ lin. Oni diras, ke en la amorafero 
kaŭzita al edzino aŭ edzo, perfidanto pli forte brulas. 

HansJasik, or., Riveroj, 1999, 25, p. 29 

... diris simple per voĉo dormema. “Vi volas, ke ni estu solaj, ĉu trafite?” 

Ueyama Masao, tr., Riveroj, 1999, 25, p. 38 

En la batalkampo mi sopiris, sonĝis tiun inon, vekiĝis kaj pioris tiom da fojoj, 
kiom mi ne memoras. 

Ueyama Masao, or., Riveroj, 1999, 26, p. 59 

Mi celis nur plenumi mian aventuron de la amo. Kaj nun, kiam mia volo atingis la 
celon, mia brusto kvietas, kiei marĉo en arbaro. 

Ueyama Masao, tr., Riveroj, 1999, 26, p. 68 

Jes, la frazoj marŝas vigle kaj ampasie, rakontante la vivon de Janusz Korczak kaj 
tiujn de liaj ŝatataj infanoj kaj kolegoj unu post alia senhalte, giite inter si, tio ne- 
pre devigas vin pensi ion de eposprozo. 
or„ La Voĉo, 2000, 7, p. 2 

Mensogi tiel ke la muroj krakas. 

tr„ La Voĉo, 2000, 7, p. 4 

Onidire li instruis poste, dum kelka tempo, en Keio, sed nun li ŝajne estis denove 
hejme en USA. 

Morita Akira, tr„ La Gazeto, 91 (dec. 2000), p. 5 

Car koncerne la “practical English-on” mi fakte neniel progresis, kvankam mi aŭ- 
dadis dum du jaroj la nacian idiomon de angloj elfali tra la ruĝaj kaj stretaj lipoj 
de la olda Miss... 

Morita Akira, tr„ La Gazeto, 91 (dec. 2000), p. 5 

Oriente de Ijajama troviĝas bela monto nomata Turugi (1955 metrojn super la mar- 
nivelo). Tie retas ankaŭ legendoj. Unu estas, ke iu imperiestro... 

Hagita Harugo, or„ Kontakto, 2000, 4, p. 7 

Sur la rivero Sumida estis nube. Li rigardadis la ĉerizujojn de Mukoĵima el fenestro 
de veturanta vaporŝipo. La ĉerizarboj, plenaj de floroj, estis en lia okulo 
melankoliaj kiel vico da ĉifonoj. 

tr„ Fonto, 242 (feb. 2001), p. 14 

elnotis Anatolo Gonĉarov (Krasnojarsk) 

UEA RETENIS LA MEMBRONOMBRON EN 2009 

En la jaro 2009 Universala Esperanto-Asocio havis 5713 individuajn membrojn 
(IM), dum en 2008 ilia nombro estis 5702. La pluso de 11 signifas, ke pasintjare la 
ofta “kongresa efiko” apenaŭ influis la totalan nombron, kio ne mirigas, ĉar la UK- 
oj en 2008 kaj 2009 estis praktike same grandaj (respektive 1860 kaj 1845 aliĝin- 
toj). La gastiganto en 2008, Nederlando, pli-malpli konservis la membraron. En la 
gastiganta lando de 2009, Pollando, la nombro pli ol duobliĝis. La polan kreskon 
kontraŭpezis malkresko en kelkaj najbaraj landoj, kiujn Bjalistoko ial ne altiris 
tiom kiom la pli multekosta Roterdamo. La plej granda falo estis en Rusio. 

Ankaŭ en 2009 plej multe da individuaj membroj estis en Francio (611; +28), 
dum Germanio estis la dua (539; +5), tiel ke 20,1% de la membroj loĝis en tiuj du 
landoj. Sekvis Japanio (402; ±0), Brazilo (381; +44), Usono (302; -12), Neder- 
lando (248; -6), Pollando (245; +125), Italio (195; -13), Rusio (165; -44), Belgio 
(155, -4), Britio (146; -7), Svedio (141; -13), Hispanio (138; -9), Finnlando (131; 
-5), Ĉinio (115; -12), Ĉeĥio (101; +19), Hungario (98; -15), Danio (97; ±0), Svis- 
lando (86; +1), Kanado (72; -3) kaj Israelo (65; -1). 

La nombro de aligitaj membroj (AM), t.e. tiuj membroj de la landaj asocioj de 
UEA, kiuj ne estas IM de UEA, kreskis al 12605 (+113). Plej multe da aligitaj 
membroj estis en Hungario 1570 (+222), Ĉinio 1051 (±0), Japanio 948 (+271), 
Germanio 806 (-26), Italio 741 (-36), Pollando 700 (+200), Usono 504 (+163), 
Belgio 443 (-37), Francio 418 (-135), Britio 350 (-15), Svedio 320 (+25), Kroatio 
295 (+2), Korea Resp. 219 (+33), Nederlando 219 (+7), Brazilo 204 (-114) kaj 
Finnlando 203 (+1). 

La tuta membraro de UEA, t.e. aligitaj kaj individuaj membroj kune, nombris 
18318 (+124). En la statistiko de ĉiuj membroj en 2009 suverene regis Hungario 
(1668; +207), sekvata de Japanio (1350; +271), Germanio (1345; -21), Ĉinio 
(1166; -14) kaj Francio (1029; -107). La nombro de landoj kun membroj de UEA 
kreskis de 121 al 124. 

436 IM estis malpli ol 30-jaraj kaj sekve ili samtempe estis IM de TEJO. Kom- 
pare kun la antaŭa jaro temis pri malkresko je 32. E1 ĉiuj IM junaj estis 7,6%. (Dek 
jarojn pli frue, en 1999, la proporcio estis 9,7%.) E1 ĉiuj AM, junaj estis 1905 
(-21). La junaj IM kaj AM sume nombris 2341. En 2008 tiu nombro estis 2394, tiel 
ke la malkresko de la tuta TEJO-membraro estis 53. 

La revuo Esperanto havis 3765 pagitajn abonojn (-95) kaj la junulara revuo 
Kontakto 735 (-110). 

Laŭlanda membrostatistiko de UEA aperas en la aprila numero de Esperanto. 

Gazetaraj Komunikoj de UEA 





VIZITO AL LA CENTRA OFICEJO EN 1990 

En 1990 la konata pola esperantisto Joachim Werdin vizitis la Centran Oficejon 
en Roterdamo kaj faris historie valoran filmeton, kiu nun estas spektebla en la Reta 
Kinejo de UEA: <www.ipernity.com/doc/97850/7625761>. Krom la diferenco an- 
taŭ kaj post la renovigo de la domo de UEA, oni vidas intervjuetojn kun 5 el la 
tiamaj 12 oficistoj: Simo Milojevic (Generala Direktoro), Marvin Stanley (konti- 
sto), Mark Fettes (redaktoro), Roy McCoy (prespretigisto) kaj Rob Moerbeek 
(ekspedisto), kaj kun la volontulo Christopher Gledhill. E1 ili plu laboras kiel ofi- 
cisto Roy McCoy, dum la emeritiĝinta Rob Moerbeek ankoraŭ helpas volontule 
kiel provleganto kaj bibliotekisto. 

Gazetaraj Komunikoj de UEA 

VOĈDONADO KOMENCIĜIS EN UEA 

Per la dissendo de balotiloj al ĉ. 4500 membroj, kiuj jam kotizis por 2010, ko- 
menciĝis la elektado de Komitatanoj B, kiuj reprezentos la individuajn membrojn 
en la Komitato de UEA dum la trijara periodo 2010-2013. Ciu membro rajtas 
voĉdoni por 6 el 13 kandidatoj, kies sinprezentoj akompanas la balotilon. Por par- 
topreni en la voĉdonado, necesos resendi la balotilon tiel, ke ĝi atingu la Centran 
Oficejon plej laste la 31-an de majo. 

La kandidatoj estas Marija Beloŝeviĉ (Kroatio), Paulo Branco (Belgio), Tomasz 
Chmielik (Pollando), Petr Chrdle (Cehio), Probal Dasgupta (Hinda Unio), Johan 
Derks (Nederlando), Mark Fettes (Kanado), Jukka Pietilainen (Finnlando), Barbara 
Pietrzak (Pollando), Josip Pleadin (Kroatio), Jose Antonio Vergara (Cilio), Amri 
Wandel (Israelo) kaj Wu Guojiang (Cinio). Estis kandidatigita ankaŭ Lee Jung-kee 
(Korea Resp.), kiu tamen retiriĝis. 

La granda nombro draste kontrastas kun la elektoj en 2007, kiam por sep lokoj 
aperis nur kvin kandidatoj kaj balotado ne necesis. Laŭ Generala Direktoro Osmo 
Buller, kiu pro ofico gvidas la proceduron, tio estas kuraĝiga evoluo. “Post periodo 
de ia apatio kaj senkonsileco membroj denove ekinteresiĝas pri la estonteco de 
UEA, kiu estas tiel bildodifina pri la tuta Esperanto-movado”, li konkludas. “Es- 
pereble tiu ĉi sukcesa fino de la unua etapo de la elektoprocezo plu akcelos densi- 
ĝon de la elekta etoso, kiun mi ja eksentas en la aero.” Buller karakterizas la elek- 
ton de B-komitatanoj kiel la plej grandskalan referendumon en Esperantujo. “Gi 
estas ankaŭ bonega maniero ankoraŭ pli proksimigi la membrojn al sia Asocio, 
precipe nun, kiam pro la multeco de kandidatoj vere temas pri elektoj en la plena 
senco de la vorto.” 

La Centra Oficejo daŭrigos sendi balotilon ankaŭ al la malfruaj kotizontoj ĝis 
iom antaŭ la fino de majo. En la daŭro de la voĉdonado la CO informos de tempo 
al tempo pri la nombro de ricevitaj balotkovertoj, por ke interesitoj povu sekvi la 
evoluon de la aktiveco. Car pluraj membroj rajtas resendi siajn balotilojn en sama 
koverto, la precizan nombron de balotiloj oni ekscios nur post la fino de la 
voĉdonado, kiam la kovertoj estos malfermitaj. Tial oni nepre ne enmetu en saman 
koverton ion ajn alian kun la balotilo, ĉar ekz. loĝmendo por la ĉi-jara UK fatale 
malfruiĝus. Kunsendo de balotilo k.a. korespondaĵoj en sama koverto eblas nur, se 

la balotilo troviĝas en aparta koverto. Eblas transdoni balotilon ankaŭ surloke en la 
CO, ekz. dum la Malferma Tago la 17-an de aprilo. 

En la antaŭa fojo, en 2007, balotado ne okazis, ĉar estis malpli da kandidatoj ol 
disponeblaj lokoj. En 2004 estis dissenditaj 5140 balotiloj, el kiuj revenis 1491, t.e. 
29,0%. En 2001 voĉdonis 1887 membroj el 6010, t.e. 31,4%. Rekorda aktiveco es- 
tis en 1998, kiam voĉdonis 2328 membroj el 6920, t.e. 33,6%. 

Gazetaraj Komunikoj de UEA 

REU-MEMBROJ POR 2010 

INDIVIDUAJ MEMBROJ 

Beljaeva Aleksandra (Belomsio), Bespalov Vladimir (Soĉi), Biĉkov Viadimir 
(Moskvo), Cnprakova Nina (Moskvo), Gadirova Diijara (Toboijsk), Gonĉarov 
Anatolij (Krasnojarsk), Gromov Viktor (Stavropola reg.), Guŝĉa Svetlana 
(Ukrainio), Jaiiina Aiia (Krasnojarsk), Kitajkin Ivan (Mordovio), Krivoŝeev Denis 
(Niĵnij-Novgoroda reg.), Loskutova Tatjana (Ivanovo), Naĵmutdinova Lidija (Ĉel- 
jabinska reg.), Osokin Aieksandr (Sankt-Peterburg), Platonova Jeiena (Moskva 
reg.), Rjabĉun Valentina (Moskvo) 

I AMILIAJ MEMBROJ 

Hodusova Mila (Stavropola reg.), Loskutova Maja (Ivanovo), Striganova Anna 
(Moskvo), Ŝevĉenko Dmitrij (Moskvo) 

ALIĈINTAJ KOI EKTIVOJ 

Esperanto-klubo “Laro” (Soĉi) (12 membroj): Belenjuk Galina, Derevjanko 
Vladimir, Grankina Nadeĵda, Grankina Polina, Lavrovskij Aleksej, Oiejnikova Na- 
taija, Poliŝĉuk Irina, Poiiŝĉuk Vaientina, Sergejev Sergej, Soniĉeva Larisa, So- 
rokina Juiija, Timofejeva Lidija 

Moskva E-klubo “EK-MASI” (20 membroj): Bebenina Jekaterina, Beljaeva 
Jekaterina, Derbasov Mihail, Fjodorova Anna, Frolova Jekaterina, Griĉik Andrej, 
Grustnjov Kirill, Haminskij Mihaii, Jiĵerina Jekaterina, Kozlov Igorj, Laŝin Sveto- 
zar, Legornev Aleksej, Ljubuŝina Jekaterina, Nikoiajeva Nataija, Priiepskaja 
Ksenija, Sadikov Marat, Skrjabina Nataija, Ŝĉetinin Jurij, Ŝiŝkina Svetiana, 
Ŝtondina Anna 

Volgograda E-klubo “Espero” (10 membroj): Bikova Ljudmila, Dumler Aleksej, 
Dumler Vera, Loskutova Nadeĵda, Miroŝniĉenko Oijga, Spicina Valentina, 
Ŝaiigina Marija, Ŝapceva Nadeĵda, Taidikina Anastasija, Vtorova Tatjana 

Klubo “Esperanto” (Jelec) (12 membroj): Gorjaĉiĥ Jekaterina, Jaickaja Vera, 
Kuieŝova Vera, Merenkova Tamara, Noskova Oiesja, Romanjuk Jurij, Saijkova 
Gaiina, Ŝadrikova Aijbina, Zlobina Aiia, Zuev Viadimir A., Zuev Vladimir V., 
Zueva Nina 

Tihvina Esperanto-klubo (11 membroj): Baraŝkov Vasilij, Belova Tatjana, 
Kaĉalova Zoja, Koroteckij Aleksandr, Krejson Inga, Rajskaja Natalja, Ŝmonina 

Nina, Tihomirova Oljga, Vlasova Darja, Vlasova 
Vera, Zdrogova Nadeĵda 

Uljanovska E-klubo (23 membroj): Abramov 
Sergej, Aleksejeva Galina, Aljoŝina Jekaterina, 

Bikov Aleksandr, Cumakov Dmitrij, Juravljova 
Jekaterina, Kaĉalov Ivan, Karceva Margarita, Karceva Marija, Kondratjeva 
Ljubovj, Kuĉatova Eljmira, Kuljbakova Ljudmila, Kuzjmina Tatjana, Muhina Jev- 
genija, Paveljev Nikolaj, Semjonov Dmitrij, Sirotinina Jelena, Sirotinina Oljga, 
Terentjeva Oljga, Trofimov Vladislav, Tubalec Jelena, Vildanova Ajgulj, Zajceva 
Ljubovj 

Vladivostoka E-klubo “Paciflko” (26 membroj): Abisova Ljudmila, Ameljĉenko 
Iraida, Andrjuŝĉenko Alina, Bezdeleva Galina, Cernova Marina, Dubrovskaja 
Ljubovj, Gorbunova Violetta, Karpeta Ljubovj, Kisljakova Svetlana, Koneva Ga- 
lina, Kravĉenko Nina, Kuznecova Aljbina, Maksanov Viktor, Malinovskaja Galina, 
Neunilova Nadeĵda, Semjonov Dmitrij, Suhanova Galina, Sehunova Ljudmila, 
Seremetjeva Svetlana, Slepĉenko Gennadij, Timĉuk Valentina, Tiŝĉenko Margarita, 
Titajev Aleksandr, Udovickaja Nadeĵda, Volkova Ljudmila, Zdorik Ljudmila 

EK “Verda fajreto” (Ĉusovoj) (+2 membroj): Ĥolmanskih Ksenija, Sultangulova 
Sofia 

Murmanska E-klubo “Murmano” (+1 membro): Uljanova Galina 

Plena aktuala listo de la membroj troveblas en la ttt-ejo de REU laŭ la adreso 
<http://reu.m/index.php?dok=membrolisto>. 

KOTIZOJ DE REU/REJM POR 2010 

Membri en REU oni rajtas ekde la aĝo 18 jaroj; 14-17-jaruloj rajtas aliĝi kiel 
kandidatoj. 

Individua kotizo - 180 rub. (por Rusio kaj aliaj landoj de KSŜ; por ceteraj landoj 

- 18 eŭroj), inkluzivas la membrokarton, Jarlibron/Manlibron de REU, REU- 
bultenon kaj aliajn informojn de REU, voĉdonrajton en REU-Konferenco, raba- 
tojn ĉe uzo de REU-servoj kaj en aranĝoj de REU/REJM. 

Dumviva kotizo - 4500 mb. (por Rusio kaj aliaj landoj de KSŜ; por ceteraj landoj 

- 450 eŭroj) - ĉio la sama dum la tuta vivo. 

Familia kotizo - 60 mb. (la membrokarto, voĉdonrajto en REU-Konferenco, raba- 
toj ĉe uzo de REU-servoj kaj en aranĝoj de REU/REJM). La familiajn kotizojn 
rajtas pagi samadresaj parencoj de individuaj aŭ dumvivaj membroj. 

Subtenkotizoj (ĉio la sama kiel por la individua kotizo): REU-subtenanto - duobla 
individua kotizo; REJM-patrono - duobla individua kotizo. 

Kolektiva membrokotizo - 60 mb. por ĉiu aligita membro (la aliĝintaj kolektivoj 
pagas minimume por 5 aligitaj membroj), inkluzivas po 1 ekzemplero de REGo 
kaj Jarlibro/Manlibro de REU por kluboj kun 5-15 aligitaj membroj kaj por ĉiu 


DANKON al: Ivan Kitajkin 

pro farita donaco al kaso de 
REU kaj Mikaelo Bronŝtejn 
pro malavara kotizo al la Kon- 
gresa Fondaĵo. 

aldona deko de la aligitaj membroj, aliajn informojn de REU por la kolektivo; 
la membrokartojn, voĉdonrajtojn en REU-Konferenco, rabatojn ĉe uzo de 
REU-servoj kaj en aranĝoj de REU/REJM por la aligitaj membroj. 

Aliĝkotizo - 300 rub., unufoje pagata de nova aliĝinta kolektivo. La jamaj aliĝintaj 
kolektivoj ne pagas ĝin. La nova kolektivo iĝas regiona organizaĵo de REU kaj 
laŭpete ricevas dokumenton pri tio. Se la organizaĵo ne pagas kotizojn por aligi- 
taj membroj dum du sinsekvaj jaroj, ĝi estas konsiderata likvidiĝinta kaj poste 
devus denove aliĝi. 

Rabatita abono de REGo - 300 rub. (ekster Rusio - 18 eŭroj), por ĉiuj membroj. 
La dumvivaj membroj, kiuj pagis sian kotizon en 2001-2003, plu ricevados 
REGon sen aldona pago. 

Ĉiuj membroj de REU kun la aĝo malpli ol 31 jaroj aŭtomate iĝas membroj de la 
junulara sekcio REJM (Rusia Esperantista Junulara Movado) kaj ricevas 
voĉdonrajtojn en REJM-voĉdonoj. 

Membroj de REU iĝas aligitaj membroj de Universala Esperanto-Asocio, la malpli 
ol 31-jaraj - ankaŭ de TEJO. 

Aliĝilojn, mblajn kotizojn kaj rabatitajn abonpagojn por REGo sendu (poŝtmandate) 
al: Mepin.ioBV Mnxanjiy KonciairiHHOBHuv, a/a 21, O/ihhhobo- 6, 143006 
MocKOBCKan oo.iaci i,; aŭ uzu aliajn pagmanierojn listigitajn ĉe <http://reu.ru>. La 
eŭraj kotizoj pagendas al la konto reua-p ĉe UEA. 


URSON AL MIELO ONI NE TIRAS PER ORELO 

Katolika kaj protestanta pastroj kaj rabeno parolas pri misiado. Rakontinte 
siajn misiad-aventurojn, ili decidas interkonkursi, kaj tiu, kiu sukcesos konverti 
urson al sia religio, estos la venkinto. 

Post unu semajno la katolika pastro alvokas siajn kunkonkursantojn kaj 
montras al ili urson en la preĝeja korto. 

- Mi eniris la arbaron kaj haltis nur kiam mi renkontis urson. Tiu ĉi aliris 
min grumblante, sed kiam mi recitis el la Biblio, ĝi mildiĝis; poste mi verŝis sur 
ĝin sanktan akvon kaj venigis ĝin hejmen por ke la parohanoj vidu ĝin. 

Post tri pliaj tagoj la protestanta pastro alvokas la aliajn du al la preĝdomo 
por vidi ursegon, kiu sidas sur benko kaj aŭskultas la preĝojn. 

- Ankaŭ mi serĉis la urson en la arbaro; ankaŭ la mia estis timiga en la ko- 
menco, sed mi rigardis al la ĉielo kaj komencis kanti psalmon, je kio la urso ek- 
sidis ĉe miaj piedoj. Poste ĝi akompanis min al la preĝejo kaj ekde tiam li estas 
ĉi tie kaj preĝas. 

Post unu semajno la du pastroj estas alvokitaj al la hospitalo por viziti la ra- 
benon. lli eniras la hospitalon kaj trovas lin en la lito, kun la brakoj rompitaj, 
komplete bandaĝitan, apenaŭ spirantan. Tre malrapide li rigardas al siaj kunuloj 
kaj balbutas: 

- Ja ĉio iris tre glate ĝis... ĝis la cirkumcido. 

juda humuraĵo de Josef Shemer 

SES-2010 

Jam la tria fizika lernu!- renkontiĝo, Somera Esperanto-Stndado (SES-2010), 
okazos inter la 2-a kaj la 10-a de julio 2010 en okcidentslovaka banurbo Pieŝt’any, 
situanta 80 km for de la slovaka ĉefurbo Bratislava kaj 160 km for de Vieno. 

La programo konsistos el kelkaj partoj: antaŭtagmeze - instmado pri Espe- 
ranto; posttagmeze - ekskursoj, prelegoj, manlaboroj, sportoj, laborgmpoj... ves- 
pere - Nacia kaj Internacia Vesperoj, koncertoj, filmospektado, diskoteko... E- 
instmadon gvidos spertaj Esperanto-instmistoj en 4 grupoj, laŭ la lingvonivelo. 

Pri la /er/?z//-programeroj zorgos lernu!- teamo. Eblos ĉeesti prezenton pri 
<lernu.net>, pri la traduk-sistemo de la paĝaro k.s. Vi estos bonvena iam ajn de- 
mandi aŭ proponi ion ajn, rilate al la paĝaro. 

La ĉi-jara renkontiĝo enhavos ankaŭ jenajn erojn: 

“Flugiloj de malfacila vento” - seminario por instmemuloj! Ciujn instmemajn 
esperantistojn kun relative bona E-nivelo (Bl-Cl) ni invitas ĉeesti la porinstmistan 
seminarion, sub la gvido de ILEI-spertuloj. La “Flugiloj”-seminarioj okazas jam 
ekde la jaro 2003, enkadre de E-aranĝoj. 

Ekzamenoj de UEA laŭ la Komuna Eŭropa Referenckadro (KER): Bl, B2, Cl. 
Eluzu raran eblon ekzameniĝi pri via Esperanto-scio, laŭ la nova komuna eŭropa 
referenckadro pri lingvoj. 

Seminario de TEJO “Instigi Kreemon” - tiu ĉi aktivula trejnado celos instigi 
freŝan pensmanieron kaj krei novajn ideojn aŭ projektojn. 

Legu pliajn detalojn pri SES-2010 ĉe la ttt-ejo 
<http://eo.lernu.net/prMernu/renkontighoj/SES/index.php>. 

(TEJO-aktuale) 

LA STUDENTOJ DE LA TRIA AĜO FESTIS LA JUBILEON 
DE VASILIJ EROŜENKO 

Ekde 1999 en Vladivostok ĉe la For-Orienta Stata Teknika Universitato funk- 
cias la Supera Popola Lernejo (SPL), la unua popola lernejo en Fora Oriento kaj 
Siberio por studentoj de la tria aĝo. Samtempe estis organizitaj lecionoj de Espe- 
ranto. La studentoj lernas Esperanton dum 7 monatoj kaj uzas ĝin en la praktiko: 
legas beletran literaturon, lernas kantojn kaj preparas koncertajn programojn, el- 
donas informajn bultenojn kaj artikolojn en la Internacia lingvo. Krome la studintoj 
de Esperanto partoprenas la kunsidojn de la urba klubo, renkontiĝas kun eksterlan- 
daj gastoj kaj mem vizitas aliajn landojn. Ekzemple, okazis renkontiĝoj kun gastoj 
el Koreio, Japanio, Francio kaj Kanado, kaj en 2003 6 gestudentoj de SPL vizitis 
Internacian seminarion en Cinio, en 2004 2 studentinoj partoprenis kelkajn Espe- 
ranto-aranĝojn en Japanio. En 2005 gmpo de SPL-finintoj partoprenis la renkonti- 
ĝon de la siberiaj kaj for-orientaj esperantistoj apud la lago Bajkal, kaj en 2008 jam 

26 studentoj de SPL partoprenis la 
Internacian E-seminarion en ĉinia 
urbo Ĥarbin. La iama studentino 
Ljudmila Abisova nun mem in- 
struas Esperanton. 

Estonte estas planataj semi- 
narioj pri interŝanĝo de sperto in- 
ter similaj eksterlandaj Superaj 
Popolaj Lernejoj, kiuj nun estas en 
Cinio, Pollando, Slovenio, Italio 
kaj aliaj landoj. La sukcesoj de la 
Esperanto-instruado kaj Espe- 
ranto-movado inter maljnunuloj 
estas ligitaj ankaŭ kun apliko de komputilaj teknologioj kaj Interreto, dank’ al kiuj 
la informo pri la Supera Popola lernejo kaj ties studentoj helpas plibonigi la staton 
de la maljnuloj en la nuntempa socio. 

La lastaj 3 monatoj estis plenaj de diversaj eventoj: en decembro ni festis la 
150-jariĝon de Ludoviko Zamenhof, kaj en januaro - la 120-jariĝon de Vasilij Ero- 
ŝenko, kiu kelkfoje vizitis Vladivostokon. La 20-an de februaro en la ejo de la So- 
cieto de Esploro de Amura Regiono, kie situas la vladivostoka E-klubo “Pacifiko”, 
okazis kunveno por la urbanoj , dediĉita al Vasilij Eroŝenko. Venis ĉirkaŭ 50 per- 
sonoj. La kunveno pasis tre interese. La kunvenon aranĝis finintoj de la Supera 
Popola Lernejo, kiuj samtempe estas membroj de la E-klubo. 

Ci-oktobre la Vladivostoka E-klubo “Pacifiko” festos sian 30-jariĝon. Estus in- 
terese festi tiun jubileon kun novaj kaj malnovaj amikoj. 

Aleksandr Titajev (Vladivostok) 

VENONTAJ RENKONTIĜOJ 

June (nur 100-jare), sune, kune - Itala Esperanto-Kongreso ekde la 21-a de aŭ- 
gusto 2010 apud Venecio <http://italakongreso.esperantoitalia.it/>. 

Komuna Franca kaj 87-a Germana Esperanto-Kongreso, de la 21-a ĝis 24-a 
majo en Kaiserslautern (Germanio). Pliajn informojn vidu ĉe: 

<http://esperanto-france.org/kaiserslautern2010> (france); 

<http://esperanto.de/gea/anmeldung_dek.html (germane)>. 

Beneluksa E-Kongreso kun Lingva Festivalo pri regionaj lingvoj (frisa, pi- 
karda, valona...), de la 13-a ĝis la 16-a de majo en Antverpeno (Belgio). Cefa 
indeksa paĝo pri la Kongreso de 2010 - <www.esperanto.be>. 

HEJ invitas al IJS, de la 3-a ĝis la 9-a de aŭgusto, en la urbo Pecs (Hungario); 
<http://www.ijs.hu/?q=eo/IJS-2010>. 

9-a Novjara Renkontiĝo (NR), de la 27-a de decembro ĝis la 3-a de januaro, 
supozeble en Saarbrŭcken (Germanio); <http://www.esperantoland.org/nr/>. 

2-a Novjara Internacia Semajno (NIS) por junuloj kaj junaj plenkreskuloj (ĉ. 
14-30-jaraj), de la 27-a de decembro ĝis la 3-a de januaro, supozeble en Saar- 
brŭcken (Germanio); <http://www.esperantoland.org/nis/>. 

Senpaga E-ferio en Danio - Roskilde-Festivalo!; 27.06-05.07.2010; 
<http://roskilde.festoklubo.dk>. 

Informoj pri pliaj renkontiĝoj haveblas en la Internacia Kalendaro: 
<http://www.eventoj.hu>. 

(TEJO-aktuale) 

FORPASIS UMBERTO BROCCATELLI 

La 11 -an de febraaro forpasis en Romo Umberto Broccatelli, Honora Membro 
de UEA ekde 2006. Li naskiĝis la 5-an de marto 1931. Eklerninte la lingvon en 
1947, li tuj ekaktivis movade kiel unu el la refondintoj de Bolonja Esperanto- 
Grapo. Li kunorganizis nacian kongreson en Bolonjo en 1952 kaj la 40-an UK-on 
samurbe en 1955. De 1980 ĝis 2005 li membris en la Nacia Konsilio de Itala Espe- 
ranto-Federacio kaj estis plurfoje elektita al ĝia estraro. De 1989 ĝis 2002 li redak- 
tis la organon de IEF, Vesperanto. Kiel fervora pledanto por la eŭropa unuiĝo li 
iniciatis la aliĝon de IEF al la Itala Konsilio de la Eŭropa Movado, en kies komi- 
tato li poste reprezentis IEF. En 1999 li reaktivigis Eŭropan Esperanto-Union, kiun 
li prezidis, ankaŭ redaktante ĝian informilon Eŭropa Bulteno, de 1999 ĝis 2004, 
kiam li iĝis honora prezidanto de EEU. Broccatelli aŭtoris la vortarojn Vocabolario 
Esperanto-Italiano (1984) kaj Dizionario Italiano-Esperanto, Esperanto-Italiano 
(2004), kaj la lernolibron Nuovo Corso di Esperanto (1993). Pri lingvaj demandoj 
de Esperanto li verkis multajn artikolojn kaj la broŝuron Esperanto, lingvo plane- 
bla (1996). Li tradukis ankaŭ beletraĵojn, i.a. por Itala antologio (1987). 

Gazetaraj Komunikoj de UEA 

1450 ADRESOJ EN PASPORTA SERVO 

La ĉi-jara adresaro de la plej fama servo de TEJO, Pasporta Servo (PS), enha- 
vas 1450 gastigantojn en 91 landoj. En la antaŭa eldono (2008) estis 1225 adresoj 
en 90 landoj. En la PS 2010 la unuan lokon okupas Francio kun 177 gastigantoj. La 
dua estas Germanio kun 117. En Brazilo estas 84 gastigantoj. Aliaj landoj kun mul- 
taj adresoj estas Rusio (81), Pollando (75), Ukrainio (65), Usono (63), Hungario 
(53), Japanio, Nederlando, Cinio kaj Senegalio (po 36) kaj Irano (34). 

En la 208-paĝa poŝlibro troviĝas, krom la adresoj k.a. informoj pri la gastigan- 
toj, ankaŭ mapoj kun indikoj pri lokoj kun gastigantoj. Enestas ankaŭ reguloj kaj 
konsiloj pri la uzo de la servo, kaj utilaj adresoj. 

La ideo pri Pasporta Servo, tiam sub la nomo Programo Pasporto, estis prezen- 
tita de la argentinano Ruben Feldman Gonzalez en 1966. La unua adresaro laŭ la 
nuna sistemo, kun 40 gastigantoj, aperis en 1974 sub la gvido de Jeanne-Marie 
Cash el Francio. Ambaŭ pioniroj estas gastigantoj ankaŭ en la nuna eldono. 

En 2009 Pasporta Servo fariĝis ankaŭ socia retejo <www.pasportaservo.org>, 
kie kaj gastoj kaj gastigantoj povas membriĝi kaj kontakti unu la alian. La retpaĝo 
ne anstataŭas la adreslibron sed ofertas novajn servojn, haveblajn nur per Interreto. 
La retpaĝo nun havas pli ol 1200 uzantojn, el kiuj ĉ. 700 estas gastigantoj. 

La adresaro estas aĉetebla ĉe la Libroservo de UEA. La prezo estas 9,00 eŭroj 
plus afranko (plus imposto de 6% en EU). Ekde 3 ekz. oni ricevas trionan rabaton. 

Gazetaraj Komunikoj de UEA 

NOVA RETGAZETO EN LITOVIO 

Ekde oktobro 2008 Antanas Grinceviĉius, esperantisto el la litovia ĉefurbo Vil- 
nius, iniciatis blogon pri interesaj kaj aktualaj eventoj en Litovio. Ankaŭ Espe- 
ranto-temoj tie ne estas fremdaj. Efektive, tiu blogo estas altnivela retgazeto pri Li- 
tovio kun la titolo “Barelo”, legebla ĉe <http://barelo.blogspot.com/>. “Barelo” es- 
tas imitinda ekzemplo de praktika utiligo de Esperanto. Sajnas, ke ĝi estas unika en 
la mondo. La retgazeto estas profesie farita. Ciu artikolo (blogero) estas bele kaj 
trafe ilustrita. En la retgazeto eblas legi interesajn kaj aktualajn artikolojn pri histo- 
rio, kulturo, naturo, arto, ekologio, ekonomiko, politiko, energetiko, festoj, folk- 
loro, fotografio, lingvo, literaturo, muziko, scienco, sporto k.s. de Litovio - entute 
estas 51 ŝlosilvortoj, el ili 5 estas Esperanto-rilataj. Ciuj artikoloj estas verkitaj de 
la aŭtoro en bona Esperanto. Estas bona ekvilibro de diversaj temoj. Do, la ret- 
gazeto ne estas pri Esperanto, sed simile al la revuoj “Monato” aŭ “Kontakto” - pri 
diversaj temoj en Esperanto. Ekde la lanĉo de la retgazeto la 10-an de oktobro 
2008 ĝis februaro 2010 en ĝi estas publikigitaj 84 artikoloj, el ili 12 estas ligitaj 
kun Esperanto. La retgazeto havas ligojn al aliaj retejoj pri fotoj, tradukado, lingvaj 
problemoj, diversaj TTT-ejoj, esperantistoj, literaturo, tekstoj, gazetaro, E-radioj 
k.s. La slogano de la retgazeto estas: “Por eldiri la opinion ne serĉu barelon sur ba- 
zara placo...”. La redaktoro de “Barelo” estas <grinanta@gmail.com>. 

Povilas Jegorovas (Litovio) 

MUZIKAJ NOVAĴOJ 

Afrika Kompilo. En 1996 Vinilkosmo jam kunlaboris kun afrikaj artistoj ekzili- 
taj en Germanio (Denizo Rock Tamba) kaj Francio (Zhou-Mack) por Vinilkosmo- 
Kompil’ (vol.2). En 2007 Vinilkosmo lanĉis la projekton Afrika Kompilo pere de 
alvoko al pluraj afrikaj Esperanto-artistoj el Kongo, Togo, Madagaskaro kaj aliaj 
landoj; ni ricevis plurajn reagojn, sed malgraŭ la klopodoj, malmultaj povis alporti 
efektive eldoneblajn kontribuojn. La projekto Afrika Kompilo havis malfacilaĵojn 
pro manko de rimedoj, neekspluatebla muzikmaterialo pro kvalitmanko, kaj ankaŭ 
ĉar la projekto ekstartis dum la diskokrizo. Sed finfine en 2009 kun la starigo de la 
muzika projekto de Konga Espero, la kunlaboro inter Mayoma kaj JoMo, kaj titoloj 
de Dido Fundu de Vigla Muziko, la Afrika Kompilo povis finfine efektiviĝi. Tiu ĉi 
kompilo kunigas du albumetojn: Kiu lingvo? (8 titoloj) de Konga Espero kaj 
Mayoma kun JoMo Afrikumas (7 titoloj), kaj 3 titolojn de la bando de Dido Fundu, 
Vigla Muziko. lli estis miksitaj, mastrigitaj kaj kompilitaj en la Studio de la 
Trappe/Vinilkosmo sur sama disko sub la titolo Afrika Kompilo, kaj eldonita de 

Vinilkosmo. Tiu ĉi projekto efektiviĝis dank’ al internacia solidareca interŝanĝo 
kaj kunlaboro inter artistoj, teknikistoj, grafikistoj, produktistoj, kaj subtenaj 
amikoj el Kongo, Germanio, Hispanio kaj Francio. 

Samideano. Igor Wasilewski, alinome Eterne Rima, origine el Pollando kaj nun 
loĝanta en Tokio, esperantistiĝis en 2000, ĉarmita pro la beleco kaj karaktero de 
Esperanto. Jam partopreninte en nia Elektronika Kompilo per la furora Planedo 
Esperanto el lia dua klubdanca projekto titolita Lunatiko, Eterne Rima revenas al 
ni kun tiu ĉi nova albumo, kvintesenco de pura kmnka hiphopo moderna kaj de 
arenbio (R&B) en Esperanto. Samideano estas la unua albumo en tiu ĝenro en Es- 
peranto laŭ tre aktuala hiphopa stilo Dirty South (fisuda repo) fama el la sudaj ŝta- 
toj de Usono, kiu rapide disvastiĝas sur la tuta terglobo. La repaj tekstoj temas pri 
mono kaj la vivo de la riĉuloj, la rilatoj inter viroj kaj virinoj, kaj kelkaj viglaj 
kritikoj pri la mokuloj de Esperanto kaj pri la eternaj komencantoj! Krome en la 
albumo estas 15 MP3-aj duoninstmmentaj titoloj por karaokeo kaj 6 bonusaj re- 
miksaĵoj. Por aŭskulti fragmentojn de la diskoj aŭ rekte mendi, bonvolu viziti la ttt- 
ejon <http:/fwww. vinilkosmo.com/>. 

Metala komvilo. En 1990 Vinilkosmo lanĉis sian unuan kompilprojekton, kaj 
de tiam la eldonejo senĉese laboris pri tuta serio de kompiloj diversstilaj: 
Vinilkosmo-Kompil’ (vol. 1 kaj 2), Kolekto 2000, Esperanto Subgrunde, Elek- 
tronika Kompilo, Hiphopa kompilo kaj Afrika Kompilo, kiuj povis realiĝi dank’ al 
la partoprena kontribuo de multaj artistoj, bandoj kaj kunlaborantoj el la tuta 
mondo. En 2006 Vinilkosmo lanĉis la projekton Metala Kompilo, sed ĝi restis dor- 
manta dum 4 jaroj pro manko de kontribuoj kaj kvalitaj proponoj. Nuntempe la 
scenejo de peza roko kaj metalo notinde disvolviĝis, kaj tio kuraĝigis nin por re- 
lanĉi la projekton kun la espero finfine sukcesi. Peza metalo, mortmetalo, dras- 
metalo, hardkora metalo, melodia metalo, gotika metalo, simfonia metalo, ktp... 
ĉiuj proponoj kvalitaj kaj kantitaj en Esperanto interesas nin kaj estos pritraktitaj. 
Bonvolu viziti la paĝon ĉe Myspace <http://www.myspace.com/metalakompilo>, 
speciale preparitan por la okazo kaj (se vi interesiĝas) kontakti la artajn reĝisorojn 
de la projekto Rogener kaj Leandro per la adreso <metalakompilo@gmail.com>. 

FESTO 2010 en Tuluzo. Ci-somere Tuluzo akceptos la faman internacian 
renkontiĝon “FESTO”, organizatan ĉiujare de la Junulara Esperantista Franca Or- 
ganizo (JEFO) kune kun EUROKKA kiel partnero por la arta programo. FESTO 
okazos de la 13-a ĝis la 20-a de aŭgusto 2010 en la areo de la Scienca Universitato 
Paul Sabatier kaj estos okazo ne maltrafenda por ĉiuj kiuj volas paroli kaj praktiki 
Esperanton kaj renkonti gejunulojn el diversaj horizontoj en festeca kaj mojosa 
etoso. Multaj diverslandaj partoprenantoj jam aliĝis. La kultura programo, 
kvankam ankoraŭ ne tute definitiva, promesas viglajn momentojn kun Martin kaj 
la talpoj, Dolchamar, Kaj Tiel Plu, Kajto, La Pafklik kaj JoMo. Estas antaŭviditaj 
ankaŭ okcitana vespero kaj diversaj aktivaĵoj, ekz. biciklaj ekskursoj laŭ la Suda 
Kanalo, vizitoj de la rozkolora urbo kaj regiono, kursoj de Esperanto por komen- 
cantoj, de la okcitana kaj la kataluna, kantateliero ktp... Bona kaj forta teamo 

kreiĝis por la organizado per membroj de JEFO, EKC kaj EUROKKA por FESTO 
vigla! Antaŭ ol ne plu restos lokoj disponeblaj, eksciu pliajn detalojn kaj aliĝu ĉe 
<http://cspcranto-jeunes.org/FESTO-20 1 ()?lang-eo>. 

Dolchamar, la popa elektro-rok-bando el Finnlando, preparas sian 3-an 
albumon “Trajn’ nenien”, antaŭvidite aperonta dumprintempo 2010. 

Reeldono de la albumo “ Jacgues Yvart kantas Georges Brassens ” kun pliaj 
novaj titoloj de Georges Brassens kantitaj en Esperanto de Jacques Yvart estas 
antaŭvidita por pasko 2011 okaze de IREM (Interasocia franca kongreso) en Sete. 

Vinilkosmo 

“LA VERDAJ FOLIOJ DE SOMERO” 

Mi prezentas al vi mian tradukon de la fama usona kanto “The Green Leaves of 
Summer”. A1 ni, rusiaj esperantistoj, ĝi estas konata laŭ la versio de Jefim Zajdman 
(sub la titolo “La tempo somera”), kiu fakte estas refaraĵo de la kanto, sed ne 
traduko. La originala kanto “The Green Leaves of Summer” unuafoje sonis en 
1960 en la fama usona kinofdmo “Alamo” de la reĝisoro John Wayn. Tiu ĉi filmo 
estis dediĉita al unu el la plej heroismaj paĝoj de la historio de Usono - batalo ĉe la 
fortikaĵo Alamo en la ŝtato Teksaso en la jaro 1836, kiam la usona garnizono, kon- 
sistinta el 187 homoj, dum 13 tagoj defendis la fortikaĵon kontraŭ la sepmila armeo 
de la meksika generalo Santa-Anna. La defendantoj de Alamo tiam ĉiuj pereis. La 
kanto “The Green Leaves of Summer” sonas ĉe la filmeroj, montrantaj kampon, 
plenan de tomboj kaj monumentoj al la pereintaj usonaj soldatoj. Spektinte tiun ĉi 
fragmenton, mi komprenis la tragikan sencon de la kanto. Tio influis mian tradu- 
kon de la kanto al Esperanto, en kiu mi strebis transdoni antaŭmortan sopiron de la 
usona soldato pri la feliĉa pasinteco. En 1961 la fdmo “Alamo” estis prezentita por 
la premio “Oscar” en kelkaj nomumoj, inkluzive tiun pri “La plej bona muziko”. 
Krome la aŭtoro de la muziko Dmitrij Tjomkin ricevis por tiu ĉi kanto alian presti- 
ĝan premion - “Ora globuso” - por la plej bona muziko. 

Dmitrij Tjomkin (1894-1979) estas granda komponisto de la usona kinoarto. Li 
naskiĝis en 1899 en la urbo Kremenĉug de Poltava gubernio. La profesian muzikan 
kleron Dmitrij ricevis en la Peterburga konservatorio. lnter liaj konatoj estis tiaj 
personoj kiel Sergej Prokotjcv kaj Fjodor Saljapin. En 1921 D.Tjomkin elmigris al 
Berlino, kie loĝis tiutempe lia patro, kaj en 1925 li translokiĝis al Usono, kie faris 
brilan karieron en Holivudo. Li verkis melodiojn kaj kantojn por 136 kinofdmoj! 
22-foje liaj kreaĵoj estis nomumitaj por la premio “Oscar”, 4-foje li ricevis tiun 
premion. Lia granda talento de melodiisto levis multajn liajn kinokantojn ĝis la 
nivelo de dramaj scenoj. Inter ili unu el la plej elstaraj - “The Green Leaves of 
Summer”. La aŭtoro de la teksto estas usona poeto-lirikisto Paul Francis Webster, 
kiu estis same fama, kiel D.Tjomkin. Li verkis pli ol 50 originalajn kantojn, ple- 
jparte por kinofdmoj. 16 el ili estis prezentitaj por premioj en diversaj usonaj 
konkursoj, interalie “The Green Leaves of Summer”. 

Ludmila Novikova (Moskvo) 

LA VERDAJ FOLIOJ DE SOMERO 
Teksto de P.F. Webster Muziko de D. Tjomkin 
En tempo semada, en tempo rikolta 
Min ĉiam alvokas al si patroter’, 

Kie pasis junjaroj, plenaj de vivoforto, 

Kiel verdaj folioj en frua somer’. 

En tempo semada, en tempo rikolta 
La verdaj folioj min vokas al hejm’, 

Kie pomoj aromas, en river’ saltas fiŝoj 
Kaj el pina arbaro aŭdiĝas gufĝem’. 

En tempo semada, en tempo rikolta 
Mi amis knabinon, plej belan sur ter’, 

Kiu iĝis edzino, al mi naskis gefdojn 
Sub la verdaj folioj en frua somer’. 

Jen tempo semada, jen tempo rikolta 
Alternas sur tero sen ajna devi’. 

Ho vi, ter’ de prauloj, veas mi, ke ne eblas 
Vin ekvidi, nek vivi kaj morti ĉe vi! 



Dmitrij Tjomkin 


traduko de L. Novikova (2010) 


Mikaelo Bronŝtejn 

i 

La urbo Goblinsk 

06.03.199..., sabato 

- Mi ne volas ke vi foriru... - ŝi flustris, karesante lian bruston per facilaj tuŝetoj 
de la lipoj, glite donacante al lia haŭto mildan teneron de la mamoj, dum ŝiaj 
mincaj fmgretoj palpetis kaj premis liajn ŝultrojn jen tikle, jen pli kaj pli forte, 
ĝisdolore. - Mi ne lasos vin foriri... 

- Sed mi ne foriras, mia bona, - respondis li per iom laca flustro. Kun ĝua tenero 
li senpreme brakumis ŝin per la maldekstra brako, dum la dekstra polmo karesis 
ŝian taŭzitan hararon. 

Fenestro en la ĉambro de ŝia ordinara unuĉambra apartamento en la lasta, naŭa 
etaĝo ne estis ŝirmita per kurteno, kaj la nokto libere venis al ilia lito. Guste nun 
parto de la Lakta Vojo etendiĝis tie inter aliaj steloj. Ankaŭ en la ĉambro ĝi etendis 
bluetan krepuskon, kaj fingrosimilaj foliombroj de maljuna ĉefenestra palmo 
vivige promenis laŭ vizaĝetoj de ŝiaj ŝatataj pupoj, sidantaj sur la meza larĝa breto 
en ŝia libroŝranko. 

- Vi ne komprenas, amata... - ŝia flustro fluis laŭ lia korpo. - Mi ne volas ke vi 
foriru... Mi ne volas... mi volas, ke vi restu kun mi por ĉiam... ke vi estu nur mia... 

Li suspiris, kaj ŝi, evitigante lian respondon, metis montrofingron sur liajn lipojn. 


1 Ĉapitroj el la nova romano. Antaŭaj ĉapitroj el tiu ĉi verko estis publikigitaj en REGo 
JN 2 JN 2 3 (40), 3 (46), 5 (48), 2 (51), 5 (54). (La red.) 

- Ne diru... - ŝi flustris. - Nenion vi devas diri... Mi scias ĉion... ĉion vi jam diris 
al mi. - En ŝia intermita flustro aŭdiĝis doloro. - Vi estas la plej bona... vi estas 
honesta... fidinda viro... edzo, paĉjo, sed permesu al mi iom reveti... dum vi es- 
tas kun mi... 

Li formovis ŝian fingreton, proksimigis ŝian vizaĝon al la sia kaj kisis ŝiajn var- 
majn lipojn, malsekajn vangojn, plorantajn okulojn. La palmofmgroj balanciĝis su- 
per ili, sekvante pezan movon de la pendolo en la murhorloĝo de ŝia avino. 

- Vi ne devas plori, - li diris. - Mi petas vin, mia bona, ne plom... Vi estas mia 
amata homo, la sola en la mondo. Kaj ni restadas kune multajn horojn, multe pli 
ol mi pasigas kun mia edzino. Sed ŝi ekzistas... ekzistas ankaŭ mia infano. Mi 
havas certajn devojn rilate al ili, same ankaŭ rilate al vi... Cu vi memoras - mi 
relegis al vi “La etan princon”... “Vi fariĝis por ĉiam respondeca por tio, kion vi 
malsovaĝigis”. 

- Sed se... - ŝi intervenis flustre, heziteme kaptinte la paŭzon. - Sed se... se mi 
revu, ke... ke mi naskos infanon... vian... nian infanon... 

Li enrigardis ŝiajn okulojn kaj ekvidis tie sin mem. Siajn dubojn, siajn meditadojn. 
Kaj ŝian doloron. “Monstro mi estas, - li pensis. - Vampiro ia, suĉanta sangon de 
la amata homo...” 

- Cu vi volas tion? - li demandis sen formovi la okulojn. 

- Mi volas, - ŝi diris simple. - Kaj mi pretas. 

- Estus feliĉo por mi, - li turnis iomete ŝian kapon kaj enflustris la vortojn en ŝian 
orelon. - Tiam mi havos du infanojn. Kaj ambaŭ estos miaj amataj. 

Si kisis lin kaj turnis sin flanken, por rigardi fenestren. 

- Kia ĉielo estas hodiaŭ! - ŝi eksklamaciis per ravoplena flustro. - Bona ĉielo! Fe- 
kunda! Mi povus naski en la sekvanta januaro... Tiam mi havos dudek ses jarojn. 

- Taŭgas, - li respondis. - Konvena aĝo. Estas sufiĉe da tempo ĝis tiam... Mi pen- 
sos, kion ni faru. 

Li parolis certe, konvinkite, sen ajna spureto de hezito en la voĉo. Sed ŝi milde ko- 
rektis lin: 

- Ni pensos... 

- Ja jes, - diris li. - Mi estas stulta, perdinta la kapon. Pro vi... pro la feliĉo. 

- Ial mi timas, - ŝi flustris subite kaj denove turnis al li la vizaĝon por enrigardi 
liajn okulojn. 

Li rigardis ŝin demande. Li ne komprenis. 

- Ialmi timas...-ŝi ripetis.-Neprimi.Privi.Fojfojemiaŭdasiajnstrangajnparolojn. 

- Mi ne komprenas vin, kara, - li kisis ŝiajn harojn. - Mi komprenas, ke okazas 
io, kio neniam en mia vivo okazis antaŭe. Eble la tempo iĝos eĉ pli malfacila ol 
nun. Sed mi estas forta. Kaj mi havas kapon. Do mi sukcesos defendi min kaj 
ĉiujn miajn proksimulojn. 

Si leviĝis de sur la lito, aliris la fenestron. En la blua krepusko ŝia korpo ŝajnis 
ĉirkaŭita de sorĉa blanka aŭreolo. Si rigardis suben, en la korton - ĝi estis senhoma 
kaj silenta. 

- Bone, se vi kredas tion... - ŝi diris kaj rigardis lin atente. - Sed nun iru. Estas 
jam la dua horo. Iom pensu pri mi, kaj mi venos vian sonĝon. Dormu bone. 

La lifto ne funkciis. La ŝtuparplaceton de la naŭa etaĝo lumigis dudekkvinŭata 
lampeto, protektita per metala krado. Estis li, kiu instalis la kradon, antaŭe lampe- 
toj malaperadis duontagon post ĉiu vica ŝanĝo. Febla lumo de la naŭa iom tuŝis 
ankaŭ la okan etaĝon, sed poste, pli sube, ĝis la unua etaĝo la ŝtuparo estis senluma 
kaj morna. En la kvina etaĝo videblis tri aŭ kvar inkandeskaj punktoj - homoj 
fiimis tie, ŝajne ankaŭ drinkis - li aŭdis boteltintadon. “En ĉiu domo okazas, - pen- 
sis li, sentante ioman streĉiĝon. - Kial mi zorgu? Homoj venis ĉi tien pro la frosto. 
Certe, la tempo iom malfrua, aŭ kontraŭe - frua por promenoj. Cu estas senhejmu- 
loj? Tamen ne - tiuj sin kaŝas nun en keletaĝoj, ĉe varmaj hejtotuboj...” 

- Oĉjo! - nelaŭte raŭke elparolis unu el la fumantoj. - Donu cigaredon... 

Li ne bone vidis la vizaĝojn, sed ŝajnis ke ili estis knabĉjoj - adoleskuloj. Unu - 
malalta dikuleto - movis sin dekstren, liberigante la vojon. Du aliaj faris paŝon ma- 
lantaŭen al muro. Nur la raŭkulo, bubo magra kaj alta, restis baranta lian iron. 

- Mi ne fumas, knaboj, - respondis li trankvile. 

- Ne fu-umas? - nekredeme demandis la raŭkulo. Li havis dikajn lipojn; farinte 
per tiuj lipoj strangan maĉmovon li kraĉis flanken kaj diris: - Ce la plastoj oni 
ne fumas nun, buboj, ha?.. Nu-u, se vi ne fumas, oĉjo, do paŝetu plu... dum ni 
estas bonhumoraj... 

Tion dirinte, la raŭkulo rikanis, refoje maĉmovis siajn dikajn lipojn kaj denove kraĉis 
flanken. Nehaste li paŝis malantaŭen al siaj ĉemuraj kompanoj, liberigante la vojon. 

“Mi iru, - li pensis. - Sed tiu dikuleto estas danĝera. Kiam mi turnos min maldek- 
stren, mi ne plu povos kontroli - li estos malantaŭ mia dorso...” Li paŝis sur la ŝtu- 
parplaceton, turnis sin maldekstren kaj strabe rimarkis, ke la dikuleto tuj svinge 
levis la brakon, pli longan ol normala. Ian klabon la dikideto estis kaŝinta trans- 
dorse... 

Iam li fervore trejnis sin pri memdefendo, do ne estis problemo kapti la brakon kun 
la klabo, levinte ambaŭ manojn supren kaj iom malantaŭen. Kvankam la dikuleto 
estis peza, li sukcesis, klininte sin, ĵeti tiun korpon transŝultren tiel, ke la dikuleto 
alteriĝis sub la piedojn de la ĉemura kompanio. 

- Pro kio do, knabo? - li elparolis kun peza ekspiro. - Mi ne ofendis vin ja... 

- Ha! Li ne scias pro kio! - eklamentis la raŭkulo kaj faris abraptan movon per la 
dekstra pugno. - Batu lin, buboj! 

Fera aŭ eble plumba kelkpinta kaprompilo trafis lian makzelon. La doloro estis 
tranĉa, bruliga sed mobiliza. Li sciis, kion li fara nun. Li kaptis la jakon de la raŭ- 
kido, impete tiris al si kaj lasis, paŝinte flanken. La raŭkulo stumblis kontraŭ la ku- 
ŝanta dika korpo kaj falis pervizaĝe sur la cementan plankon de la placeto. 

Li ekkuris suben, ne retrorigardante, nur aŭdante strangan tumulton tie en la 
placeto. La placeto lumiĝis - du pordoj tie malfermiĝis samtempe, eligante gram- 
blajn virajn voĉojn kaj virinan ekjelpon: “Mili-icon! Mili-icon mi jam vokis!” Li 
kuris inter domoj, kun penso, ke eble ili ne persekutos lin, sed endas tamen kuri, 
ĉar kvar kontraŭ unu estas tro... 

Post iom da tempo li malrapidigis la kuron, reakiris normalan spiron, sed trankvilo 
ial ne venis al li. 

“Ĉe la plastoj...” - li rememoris la diraĵon de la raŭkvoĉa diklipulo. “Ĉe la plastoj... 

- li ripetis penseme. - Sekve ili atendis min. Guste min. Kial?” 

Li palpis sian ŝvelintan makzelon. Sur la fingroj restis sangospuroj. “Mi scivolas 
vidi min en spegulo, - li pensis. - Tamen estas bone, ke tri ripoztagoj sekvos nun. 
Almenaŭ iom normaliĝos la aspekto - oni ne tro ridos en la uzino...” 

23.03.199..., mardo 

Estas iom enua la rusa kalendaro post la Virina tago. Specialaj festotagoj mankas 
ĝis la Pasko, kiu ĉi-jare trafos en tiun senfestujon la dekokan de aprilo. Eĉ tio estas 
bonŝanco, ĉar la plej proksima ŝtata festo venos nur la unuan de majo. Komprene- 
ble, okazas ies naskiĝtagoj, nomtagoj, profesiaj festoj... eh, se la animo petegas, oni 
povas prifesti ion ajn, ekzemple, la datrevenon de la Pariza Komunumo. Ne gravas, 
ke tiu efektiviĝis iom for de nia urbeto, eĉ de la lando. Gi estas historia fakto, kiu 
definitive meritas levon de almenaŭ unu glaseto! 

Tamen la msa kalendaro en tiu periodo estas senfesta - ankaŭ tio estas fakto. Do, 
se oni estas ortodoksa kristano, oni prefem labori, fasti kaj preĝi dum kvardek 
tagoj ĝis la Pasko, aŭ, se oni estas sekulamro, - labori, spekti stultajn televidpro- 
gramojn dum vesperoj, semajnfme skii en arbaro, viziti publikan ŝvitbanejon kaj 
tamen, post tiu, levi glaseton je la perfekta sano. Multaj neĝoj kaj frostoj ankoraŭ 
devas pasi ĝis alveno de vera plenrajta printempo, kiam oni - kaj ortodoksuloj, kaj 
sekularuloj - rehavos la okupon, ordinaran por ĉiuj urbetoj de la lando. Venos la 
senenua sezono de ĝardenumado... sed tro longa atendo antaŭas ĝin. 

Depost la oka de marto por Nina Dmitrievna Bikova, la etatestrino de “Rusoplast”, 
komenciĝis infere arda laborego. La direktoro devigis ŝin plentempe okupiĝi pri la 
privatigo. Necesis kontroli kaj ĝustigi la liston de personaro, laboranta nun en la 
uzino. Necesis kompili liston de personaro, emeritiĝinta dum la lasta jardeko, ĉar 
ankaŭ ĉiu el ili rajtis ricevi unu-du akciojn de la privatigota entrepreno. Aparta listo 
estis farenda por la etatanoj kun iaj meritoj - ordenumitoj, medalumitoj, premiitoj 

- bonŝance ne estis multe da tiuj inter la ducentsesdekpersona etatanaro. Krom tiuj 
farendaĵoj al ŝi estis komisiita ankaŭ enketo de la uzinanoj - pri la kvanto de ak- 
cioj, kiun ĉiu el ili volus akiri el la stoko distribuota interne, en la uzino. Si sentis 
devon singarde aludi al Viktor Vasiljeviĉ, ke tian enketon malpermesas la privatiga 
leĝaro, sed la aludo provokis tian eksplodon de furiozo, ke ŝi ektimis. Per vortoj ne 
tro decaj la direktoro klarigis al ŝi, ke pri la leĝaro li spertas multe pli ol ŝi, do ŝi 
elektu - obei la ordonojn aŭ maldungite eksidi hejme, cedinte sian postenon al pli 
obeema persono. 

Dum sia dudeksepjara laboro kun diversaj direktoroj de “Rusoplast” Nina 
Dmitrievna plurfoje aŭdis diversajn ordonojn, kaj se ŝia antaŭsento sufloris pri ia 
eventuala danĝero, ŝi ĉiufoje, plenumante la ordonojn, sukcesis trovi ĝustan padon, 
evitigantan ajnan damaĝon por ŝi mem. Ankaŭ nun Nina Dmitrievna trovis tiun. Si 
diris, ke bezonas helpon pro abundo de papera laboro, kaj ricevis por sia dispono 
du subulinojn. Prave ŝi konkludis, ke, se la uzinanojn pridemandos Maŝa kaj Kira, 
promesitaj al ŝi de Sigaev, kaj se iu el la demanditoj plendos ekstere en la urbo, ŝi 
estos absolute senkulpa. 

Do la kompatinda kaj mokridinda paro, vestinte vatjakojn, devis treniĝi al la metie- 
joj por enketo. Mokridindaj ili estis por la laboristaro ĉar tro kontraste aspektis la 
paro - diketa, anserpaŝa librotenistino Maŝa, kaj alta, magra ekonomikistino Kira. 
Sed kompatindeco ilia enestis en la bezono klarigi preskaŭ al ĉiu demandato sen- 
con kaj esencon de la enketo kaj de la privatigo ĝenerale. Car ili, verdire, mem ne 
bone imagis tiujn sencon kaj esencon. La afero, farata tiamaniere, montriĝis tiom 
daŭra, ke dum unu labortago Maŝa kaj Kira sukcesis enketi averaĝe dudek per- 
sonojn, ne pli. 

Hodiaŭ la paro ĝisiris la mekanik-riparan metiejon, lokiĝantan en aparta konstmaĵo 
ĉe la plej suda rando de la uzina teritorio. Densa bmado de tornaj, frezaj kaj boraj 
maŝinoj surdige sonis el la ejo magre lumigita. Des pli blindigaj en tiu duonlumo 
estis abundaj sparkoj de veldaparatoj, funkciantaj kelkflanke. Kira kaj Maŝa 
heziteme haltis, malferminte la eniipordeton de la granda movpordego poraŭta. 

- Hej, kontoro, panjo via fikita! - senceremonie blekis grasmakulita ulo en 
malpurega kombineo. - Fermu la pordon! Ne majo estas nun! 

- Vi-iro! - sopranece elkantis Maŝa. - Kie ni trovu mekanikiston Su-umskij?! 

- En lia ĉelo! - malafable rediris la ulo, mansvinge montris la direkton kaj fortur- 
nis sin. 

- Da-ankon, vi-iro! - elkantis Maŝa, sed la ulo ne reagis. 

Laŭ mallarĝa bmne farbita vojeto inter maŝinaro, singarde transpaŝante iajn meta- 
laĵojn kaj oleflaketojn, superŝutitajn per segaĵo, la paro venis kabineton de la 
ĉefmekanikisto - ĉambreton tri je kvar metroj, en fora angulo de la metiejo. Brika 
muro, apartiganta tiun angulon disde la metiejo, grave reduktis la eksteran bmon, 
krom tio la ekstera muro havis grandan fenestron, do la ĉambreto estis konvene 
lumigita. 

Maksim sidis ĉe malnova kontora tablo, akaparita antaŭ du jaroj, kiam por kelkaj 
kontorfakoj estis aĉetita nova meblaro. Antaŭe tie ĉi staris veldita monstra kreitaĵo 
de liaj laboristoj. Bretaro ĉemure plenis je malpuraj papemjoj kun desegnaĵoj kaj 
aliaj dokumentoj pri muldmaŝinoj. Unu paperujo malfermita, kun malvolvita de- 
segnaĵo, kuŝis surtable antaŭ Maksim. Apude sidis altmerita seruristo Konstantin 
Arkadjeviĉ Kuzmiĉov kaj “tiris gumon”, t. e. provis enkapigi al sia estro nesolve- 
blecon de iu problemo. Iom flanke, ĉe la fenestro sidis Kolja, atente pristudanta 
nudajn virinojn en ege ĉifita revuo. La revuon li estis ĵus ŝtelinta preskaŭ apude, en 
la kabineto de Lazar. Tri pliaj liberaj kaj makulkovritaj seĝoj staris apude. 

- Sa-aluton! - mire elparolis Maksim kun rideto, kiam en ovriĝanta pordo aperis 
la mĝvanga Maŝa kaj super ŝia kapo, malantaŭ ŝi - la pala vizaĝo de Kira. - 
Enim, knabinjoj! Kolja, ofem du paĝojn el via revuo por meti sur la seĝojn! 

- Krenon al vi, - pace respondis Kolja. - Ne estas mia revuo, mi devas redoni al 
Lazar. 

Maksim leviĝis, tiris el la bretaro iujn desegnaĵojn kaj per ili kovris du seĝojn. 

- Sidiĝu, knabinjoj, - li diris. - Mi tuj finos la aferon kun Kostja... 

- Sajtan’', - elparolis Kolja kun paca indigno. - Mi sidas ĉi tije. Mi estas pli fma. 


1 Ŝajtan’ - diablo, fiulo (turk.) 

Du minutoj pri mia maŝinsegilo, ha? 

- Kolja, virinoj venis... - riproĉe diris Maksim. - Sidu trankvile, la revuo estas 
dika, la virinoj tie estas belaj. Rigardu plu. 

Li reokupis sian seĝon kaj rigardis al la seruristo. Tiu malfermis la buŝon por 

daŭrigi... 

- Ne, Kostja, - Maksim levis la manon haltige. - Nun parolu mi. Mi legis specia- 
lan psikologian esploron, tre amuzan... Cu vi volus scii, kiel agas laboristo, ne 
deziranta plenumi iun taskon? Estas fakte modela konduto, mi certas. 

- Mi scivolas... - Kostja suspekteme gapis al Maksim. 

- Do, unue, li provas konvinki la estron, ke la tasko entute ne estas plenumebla. 
Tion vi provis, sed ne sukcesis... 

- Hm... - Kostja movetis la ŝultrojn. 

- Due, li provas sugestii al la estro, ke jes, la tasko estas plenumebla, sed ne nun. 
Ankaŭ tion vi diris ĵus, ĉu ne? 

La seruristo malvolonte kapjesis. 

- Kaj trie, se ankaŭ tio ne estas akceptita, li ekasertas al la estro, ke jes, la tasko 
estas plenumebla eĉ nun, sed ĝin povas bone fari iu ajn alia. Do ne perdu tem- 
pon por aŭdigi la trian parton, prefere dim, por kio vi bezonas liberigon nun... 

- Sagaca vi estas, ĉefo! - ravite elparolis Kostja. - Mi bezonas terpomojn... Per 
nepotismo mi sukcesis aĉeti kvar sakojn en Antonovskij-sovhozo 1 - hodiaŭ ili 
promesis venigi ĝin al mia hejmo. Mi devas esti tie, alie ili foriros reen kun miaj 
terpomoj! Se mi havus propran parcelon... mi jam delonge lasis la petskribon... 

- Ankaŭ mi, - diris Maksim kontente. - Sed vian kaŭzon vi devintus diri tuj, de- 
komence. - Anstataŭ konfesi sincere, vi dum dek kvin minutoj nudelojn pendi- 
gas sur miajn orelojn! Alivestiĝu kaj veturu. Mi riparos mem... 

- Paĉjo kara vi estas por mi! - sincere eksklamaciis Kostja. - Certe mi helpos! Cu 
mi rajtas foriri? - Li haste leviĝis. 

- Ne, ne-e! - elkantis Maŝa. - Du minutojn, Konstantin Arkadjeviĉ! Ni devas en- 
keti vin antaŭ via foriro. 

- Pri kio do? - demandis Kostja. 

- Cu vi ne estas informita, Konstantin Arkadjeviĉ? - diris Kira, montrante ekmi- 
ron per levo de la mince ordigitaj brovoj. - Baldaŭ “Rusoplast” estos privata en- 
trepreno. Kaj vi estos unu el la mastroj. 

- Cu vere? - diris Kostja kaj denove sidiĝis. - Tio al mi plaĉas. Nu-nu? 

- Cu vi kaj viaj familianoj jam ricevis la vaŭĉerojn? - demandis Kira, dum Maŝa 
estis preparanta paperojn. 

- Jes. Certe jes, - diris Kostja. -Mi eĉ volis jam fordoni la mian kontraŭ du boteloj... 

- Ne di-iru tion, Konstantin Arka-adjeviĉ! - kante eksklamaciis Maŝa. - Neniu 
kredos, ke nia plej konscia reprezenta-anto de laborula kla-aso kapablas fari 
stultan a-agon! 

- Sercas mi, - diris Kostja. - Do rapide rakontu, kion mi devas fari. Car mi ne ha- 
vas tempon... 


1 Sovfiozo - ŝtata agrikultura entrepreno en Sovetio. 

Kira faris profundan enspiron, preparante sin por klarigoj, kaj diris tre serioze: 

- Do. Post la privatigo nia uzino iĝos malfermita akcia societo. Kontrolstoko de la 
akcioj estas distribuenda inter la dungitaro de la uzino. Nur por la niaj, por ke ni 
kune havu plimulton ĉe akceptado de la decidoj. Nun vi nur devas diri al ni, 
kiom da akcioj de nia uzino vi ŝatus akiri... kontraŭ viaj vaŭĉeroj. 

- Sed kiom da tiuj estos entute? - rapide demandis Kostja. 

- Dek mil, - same rapide respondis Kira. - Do? 

- Do... do por kio mi bezonas ilin? - subite demandis Kostja. 

Kiraĵetis al li longan ekmiran rigardon. 

- Cu vi ne komprenas? 

- Ne... - konfesis Kostja. 

- Nu... - diris Kira. - Ankaŭ mi ne bone komprenas. Sed, ekzemple, por voĉdoni 
dum la kunvenoj de akciposedantoj... Verŝajne ankaŭ por ricevi parton de la en- 
treprena profito... 

- Jen! - diris Kostja. - Jen, ekde tiu vorto rakontu pli detale, mi petas. 

- Sed kion mi rakontu? - iom ektimis Kira. - Pri kio? 

- Pri la profito, - severe diris Kostja, montrante per pli komforta eksido, ke li ne 
plu rapidas ien ajn. - Vi diris la vorton “profito”. Mi supozas, ke la uzino havis 
ĝin ankaŭ en antaŭaj jaroj, ha? 

- D-do, jes, - necerte respondis Kira. 

- Tiuokaze bonvolu diri, kien vi foruzis la antaŭan profiton? 

Kira en kompleta ektimo sidis kun buŝo malfermita. Helpe intervenis Maŝa. 

- Aj-aj-aj, Konstantin Arkadjeviĉ! - ŝi elsopranis. - Ciumonate vi ricevas premi- 
ion por via bona laboro! Jen estas la uzina profi-ito! 

- Ne gluu ĝibulon. 1 - respondis Kostja. - Mi ricevas la premion, jes. Gi estas fik- 
sita procento de mia salajro. Sed la profito uzina povas esti diversa, ĉu ne? 

- Je-es, - preskaŭ plore eligis Maŝa. - Krom tio en januaro vi ricevas la “dektrian 
salajron”. Ankaŭ ĝi estas profito. La vivtenado de nia SKE postulas monon - 
Alevtina dentojn viajn kuracetas sepage... 

- Mi komprenis, - diris Kostja, - ke post la privatigo mi ne plu ricevos monatajn 
premiojn, nek la “dektrian salajron”, nek Alevtinan por kuraci miajn dentojn. Cu 
mi bone komprenis? 

- Guste, Kostja, ĝuste vi komprenis, - intervenis Maksim, ĉar ambaŭ knabinjoj si- 
lentis. - Ne turmentu la knabinojn. 

- Aha, - elspiris la seruristo. - Do, knabinoj, kiom da akcioj vi entute planas 
vendi en la uzino? 

- Kvindek unu procentojn... - pepis Maŝa. 

- Kvin mil cent, - konstatis Kostja. - Sekve, por kompensi miajn perdojn, mi 
devas havi... mi devas havi... versimile, tricent. Aŭ eĉ kvarcent. Jen do, pufu- 
linjo, ĉu vi jam enskribis, ke mi estas Kuzmiĉov Konstantin Arkadjeviĉ? Jes? 
Nun skribu apude - kvarcent akcioj. Per literoj skribu! 

- Jes, Konstantin Arkadjeviĉ, - Kira finfine retrovis kuraĝon por interveni, - ni 


1 Protesta diraĵo, se dum kartludo iu metas netaŭgan karton. 

enskribos vian deziron. Sed ĉu vi bone komprenis, ke la akciojn oni rajtas akiri 
nur kontraŭ la vaŭĉeroj. Viaj tri vaŭĉeroj ne sufiĉos... 

- Pri tio ne zorgu, - bmske respondis Kostja. - Jam kelkaj najbaroj proponis al mi 
la siajn kontraŭ botelo. Cu mi devas subskribon meti? Ne? Gis revido. Estis 
agrable konversacii kun vi. 

La pordo fermiĝis, kaj Kira eligis suspiron. Si fikse rigardis al Maksim, balancis la 

kapeton kaj elparolis: 

- Nu, Maksim Matvejeviĉ, se ĉiuj viaj subuloj kondutos simile... ni ne foriros 
vivaj de tie ĉi! 

- Sed, knabinoj, neniu vin pelas for de ĉi tie, - ridetis Maksim. - Kolja, ĉu vi ion 
havas kontraŭ la knabinoj en mia ĉelo? 

Kolja, dum la tuta antaŭa parolado sidinta tute senbrue en sia anguleto, vigliĝis. 

- Mi ne estas kontraŭ tijo! - li krietis. - Sed, Maksim, kijon pri mia maŝinsegilo? 
Kaj knabinoj - enskribu pri mi. Nun. 

- Ni venos al viaj konstmistoj, Kolja, - rediris Kira. - Ni enskribos vin kun ili. 

- Ne, tijo ne bone, - konvinkite diris Kolja. - Se ĉiju postulas kijel Kostja - ne 
sufiĉe por mi! Skribu nun: Kolja - dudek. 

Maksim enrigardis la paperon de Maŝa kaj ekridegis. 

- Kion? Kion vi ekvidis? - maltrankviliĝis la knabino. 

- Rigardu - kion vi skribas? - plu ridis Maksim. 

- Kolja - dudek akcioj... - heziteme diris Maŝa. 

- Entute elturmentis la virinon via Kuzmiĉov! - Kira komprenis kaj ankaŭ ekridis, 
minacante per fingreto. - Maŝeto! Forstreku! Skribu: Amminigalej Sultanber- 
dieviĉ Ĥamitov. Jen tiel. Dudek akcioj... 

Ankaŭ Kolja nun ridis. 

- Vaj, knabinoj! - li ĝoje frotis la manplatojn. - Cijam festo kun vi. 

- Ha! - entuziasmiĝis Maksim. - Bonega ideo, Kolja! Knabinoj! En tiu senfesta 
tempo mi proponas, ke ni kune festetu tuj! Tutegale vi devas enketi ĉiujn miajn 
ulojn, sed ili jam foriris al manĝejo. Ni havas duonhoron. Do eble ni tagmanĝu 
kune ĉi tie? Mi havas panon, lardon, kukumetojn peklitajn... 

- Bele... - diris Kira. - Sed mi fastas. La unuan fojon panjo min persvadis. 

- Pri kio vi parolas, Kira?! - Maŝa levis la kapon supren. - Por vi fastado estas 
tute senbezona... 

- Sed mi estas ortodoksa, - respondis Kira. 

- Ankaŭ mi, - ridetis Maŝa. - Sed se via panjo havas tiun kapablon persvadi - ŝi 
persvadu min! 

- Hej do! - gaje respondis Maksim, aŭdinte la disputon. - Ankaŭ guto da alkoholo 
ne estus grava peko. Mi tuj vokos Lazar - li havas. Por teknikaj bezonoj. Kaj 
porkaĵon stufitan li kunprenu. Ciutage lia edzineto provizas lin por ke li ne 
perdu la forton. 

Li komplote palpebmmis al la knabinjoj. Ankaŭ Kolja provis montri mzan palpe- 

bmmon per ambaŭ okuloj. 

- Kukumojn vijajn mi ŝatas... - li diris. 

- Nu... - levis la brovojn Kira, aŭdinte pri Lazar. - Se po guto - tio ne malutilos... 

